Көҙҙөң дә үҙ матурлығы бар - күрә белергә генә кәрәк\nҠояшлы йылы йәйге көндәр илаҡ көҙгә алмашыныу менән ҡайһы бер кешеләр йыш ҡына күңел төшөнкөлөгөнә бирелә. Көҙгө депрессия ауырыумы, әллә күңел торошо ғынамы? Уның билдәләре, сәбәптәре ниндәй һәм унан сығыу юлы бармы? Бөгөн ошо һорауҙарға үҙәк район дауаханаһы врач-психиатры, психиатрия бүлексәһе мөдире Наталья Каминская яуап бирә.\n-Һауа торошондағы үҙгәреш кешенең кәйефенә йоғонто яһамай ҡалмай, әлбиттә. Ике миҙгел алмашыныуы, әле генә йылы елдә елберҙәгән япраҡтарҙың һарғайып, ҡойолоуы, ямғыр яуыуы, көндәрҙең ҡыҫҡарыуы - быларҙың бөтәһе лә төрлө кешегә төрлөсә тәьҫир итә. Әгәр ҙә ошо ваҡытта юҡ-барға эсегеҙ бошһа, сәбәпһеҙ илағығыҙ килһә, дуҫтарығыҙ, яҡындарығыҙ менән аралашыуҙан ҡасһағыҙ, төндә даими рәүештә йоҡо алмаһа - былар һеҙҙең көҙгө депрессияға дусар булыуығыҙҙы билдәләй. Шулай уҡ күңел төшөнкөлөгө насар кәйеф “битлеге” артына йәшеренә. Әгәр ҙә психик торошто унан айырып дауаланмаған осраҡта, кешенең үҙе лә, уның эргә-тирәһендәгеләр ҙә зыян күрәсәк.\nДепрессияла булған кеше, был проблеманан ҡотолоу юлы юҡ тип уйлай. Күңел төшөнкөлөгөнән сығыу юлы һәр ваҡыт бар. Хатта ауыр депрессияла булғандарҙы ла дауалап була. Үрҙә атап кителгән билдәләрҙе үҙегеҙҙә тойһағыҙ, участка терапевына мөрәжәғәт итергә кәрәк. Ул һеҙҙең психик торошто билдәләп, неврологҡа йәки психотерапевҡа йүнәлтер.\nСтатистика буйынса депрессия һәр ун кешелә осрай. Ҡатын-ҡыҙҙар араһында ул ике тапҡырға күберәк күҙәтелә. Был шуның менән аңлатыла: ир-егеттәр күңел торошон эргә-тирәһендәгеләрҙән йәшерә һәм врачҡа һирәгерәк мөрәжәғәт итә. Адреналин күтәреү, кәйефен яҡшыртыу, үҙен эшкә дәртләндереү өсөн йыш ҡына алкоголле эсемлек эсеүгә әүәҫләнә. Шуға күрә айырыуса миҙгелдәр алмашынған мәлдә яҡындарығыҙҙың психик торошона иғтибар итегеҙ, бәлки уға, ысынлап та, невролог йәки психотерапевт ярҙамы кәрәктер.\nКөҙгө депрессияны иҫкәртеп буламы тигән һорауға, шулай тип яуап бирер инем: иң беренсе, үҙегеҙҙең туҡланыу рационына иғтибар итегеҙ. Аҡһымға бай ризыҡтарға өҫтөнлөк бирегеҙ, тауыҡ ите, балыҡ, майлы булмаған һөт ризыҡтары, йәшелсә-емеш ашағыҙ. Икенсенән, кәйефегеҙ ниндәй булыуына һәм ямғырға, һыуыҡҡа ҡарамай, көн һайын саф һауала йөрөргә тырышығыҙ. Физик күнегеүҙәр эшләгеҙ, дуҫтарығыҙ, туғандарығыҙ менән аралашығыҙ, яратҡан шөғөлөгөҙҙө тергеҙегеҙ. Быларҙың бөтәһе лә һеҙҙе ауыр уйҙарҙан аралар. Һәм һәр ваҡыт иҫегеҙҙә тотоғоҙ: көҙ - ул йылдың матур бер миҙгеле. Уның да үҙ матурлығы, күркәмлеге бар. Алтынға мансылған япраҡтар, миләш-баландарҙың ҡыҙыл тәлгәштәре – үҙе бер тәбиғәт мөғжизәһе. Шуға күрә һәр көндө ҡыуанып ҡаршы алырға һәм уны изге эштәр менән үткәрергә көйләргә кәрәк үҙебеҙҙе.\nҺүрәттә: район дауаханаһы врач-психиатры, психиатрия бүлексәһе мөдире Наталья Каминская.


Өфөлә тилерткес матдәләр менән сауҙа итеүселәр ҡулға алынды\nПолиция хеҙмәткәрҙәре уларҙа ике килограмдан артығыраҡ синтетик наркотиктар таба. Тилерткес матдәләр йәшерен урындар аша таратылған була.\nСинтетик наркотиктар баш ҡалалағы гараж кооперативында һаҡланған. Унда хоҡуҡ һаҡсылары үлән төнәтмәһен төрөү өсөн ҡулланылған электрон үлсәү ҙә таба. Осраҡ буйынса Өфө ҡалаһында йәшәүсе 5 кеше ҡулға алынған. Полиция хеҙмәткәрҙәре фаразлауынса, уларҙың һәр береһенең үҙенең роле булған. Законға ҡаршы тилерткес матдәләр таратыуҙа ғәйепләнеүселәргә ҡарата енәйәт эше асылған.


Ағастары шаулап үҫер әле\n28 Апрель , 17:06\nГәзит һәм журналдарҙың баш мөхәррирҙәре, шулай уҡ хәбәрселәр Урмансылар паркында ҡарағайҙар ултыртты. #региональныепроекты#регпроекты#нацпроектыБашкортостан\nГәзит һәм журналдарҙың баш мөхәррирҙәре, шулай уҡ хәбәрселәр Урмансылар паркында ҡарағайҙар ултыртты.\nБашҡортостан Журналистар союзы Бөйөк Еңеүҙең 77 йыллығына арнап һәм "Йәшел Башҡортостан" акцияһын хуплап, һәр йылдағыса Урмансылар паркында ҡарағайҙар ултыртты. Был сара “Экология” милли проектын тормошҡа ашырыуҙа ла бер аҙым.\nБашҡортостан Журналистар союзы рәйесе, “Башҡортостан” гәзитенең баш мөхәррире Вәдүт Исхаҡовтың һүҙҙәренә ҡарағанда, журналистарҙың паркта үҫентеләр ултыртыу йолаһы йыл һайын һаҡлана, быйыл да улар уй-маҡсаттарын тормошҡа ашырҙы.\n– Журналистар аллеяһы ошо паркка үҙенсәлекле төҫ бирә, күркәмлек өҫтәй, – тип һөйләй Вәдүт Ғәйфулла улы. – Уны хәбәрселәр һәр саҡ тәртиптә тота. Аллеяның киләсәктә халыҡ иң күп йөрөгән урынына әйләнеренә һис тә шик юҡ. Яңы урынға ерегеп киткән ағастарҙы күреп күңел ҡыуана.


Яҙ йылы яҡтарҙан ҡайтҡан ҡоштар араһында иң көтөп алғаным - йылғыр ҡарлуғастар. Хәйер, ҡарлуғастарҙы һағыныусы бер мин генә түгелдер. Ни өсөн тигәндә, ҡарлуғас менән ысын йәй килә, ләйсән ямғырҙар яуа. Йылы ел иҫеп, шифалы ямғыр һибәләп үттеме - бар донъя күҙ алдында танымаҫлыҡ булып үҙгәрә лә китә. Унда-бында ышыҡ урындарҙа, тәрән үҙәктәрҙә күренгеләгән ҡар ҡалдыҡтары бөтөнләй юҡҡа сыға, йәш үлән йылдам күтәрелеп ер өҫтө йәшәрә, йоҡоларынан арына алмай торған ағастар ихласлап япраҡ яра башлай, сәселгән иген тиҙерәк шытып сыға. Игенсегә ҡыуаныс өҫтәлә. Шулай булғас, ҡарлуғастар бар мөхитте үҙгәртә түгелме? Үҙгәртә шул. Һәр хәлдә, миңә шулай тойола.\nҠарлуғас - ауылда һәр кем өсөн ҡәҙерле, көтөп алынған ҡошсоҡ. Уның үҙ ҡураһына, ҡыйығының аҫтына йоморо ғына, йәтеш кенә итеп оя ҡорғанын кем теләмәй икән? Юҡ ундайҙар. Беҙҙең дә үҙ ҡарлуғастарыбыҙ бар. Эйе-эйе, үҙ ҡарлуғастарыбыҙ, тип һис ҡурҡмайынса әйтә алам. Сөнки меңәр саҡрым арауыҡта ятҡан илдәрҙән, ете диңгеҙ аша үтеп, һис юл яҙлыҡтырмайынса йылдың-йылы һағындырып ҡына нәҡ беҙҙең ҡураға килеп етәләр. Мин уларҙың нисек итеп юлды табыуҙарына, нисек аҙашып китмәүҙәренә хайран ҡалам. Миңә ҡалһа, беҙҙең ҡарлуғастар ише илгәҙәктәре, наҙлылары һәм яғымлылары башҡаса юҡтыр. Беҙ уларҙы хатта тауыштарынан, ҡылыҡтарынан танып беләбеҙ. Беҙҙең өй ҡарлуғастары үҙҙәре бер төрлө. Көндәр тотороҡло йылынып, һауала һәр төрлө бөжәктәр оса башлау менән килеп етәләр ҙә улар, лапаҫ аҫтына һыуҙа сыланған балсыҡтан, йә мәтенән оя йүнләргә тотоналар. Сыйырсыҡ кеүек, уларҙы әҙер өй ҡаршы алмай. Шуныһы ғәжәп, ҡарлуғастар бер ваҡытта ла иҫке ояларын файҙаланмай, йыл да яңыһын төҙөйҙәр. Үәт егәрлеләр! Ояларҙың һанына ҡарап, ҡошсоҡтар һинең ҡурала нисә йыл йәшәгәндәрен дә белергә була.\nМин ҡарлуғастарҙың арыу-талыу белмәй осҡандарын ҡарап торорға яратам. Бына, исмаһам, осоу оҫталары! Асстар! Көноҙоно ял итмәйенсә осоп йөрөргә һәләтлеләр. Белгегеҙ килһә, мәтене лә осоп барған килеш эләктереп алалар, осоп барған килеш кенә һыуҙа сылаталар. Ҡарлуғасты башҡа бер ҡош та ҡыуып етә лә, тота ла алмай. Хатта йәшен тиҙлеге менән осҡан яғалбай ҙа уның янынан битараф ҡиәфәттә үтеп китә. Сөнки белә: барыбер эләктерә алмаясаҡ, нимәһенә ваҡыт әрәм итергә.\nӘйтелгәндәргә өҫтәп, ҡарлуғастар сикһеҙ ҡыйыуҙар һәм иҫ китмәле батырҙар. Бер ҡош та ояларына яҡынлашырға баҙнат итмәй. Ҡош нимә, яуыз бесәйҙәр ҙә уларҙан шөрләй. Һауала ҡарлуғас сырҡылдауы ишетелеп ҡалдымы, бесәйең тиҙерәк шылыу яғын ҡайыра. Шулай, балаларын ҡурсалап, үҙҙәренән күпкә ҙур, күпкә көслө дошмандарына ла йән аямай ташланалар. Ҡарлуғас булған ҡураға һайыҫҡан, ала ҡарға ише ҡараҡтар яҡынларға ҡыймай. Тимәк, улар ҡураны ла һаҡлай булып сыға. Ғәжәп ҡошсоҡтар ифрат файҙалылар ҙа.\nАуыл ере өсөн ҡарлуғас - үҙе бер айырым ҡош. Илгәҙәклек, яғымлылыҡ, ҡыйыулыҡ һәм эшһөйәрлек буйынса уға еткәне башҡаса юҡ. Ҡарлуғас - изге ҡош - наҙ, һөйкөмлөлөк, тоғролоҡ өлгөһө. Улар парҙарына бер ваҡытта ла хыянат итмәй. Матур, иркә ҡыҙҙарын әсәйҙәр юҡҡа ғына: "Ҡарлуғасым минең", - тип һөймәйҙер. Бер ҙә сыйырсығым, йә турғайым тимәйҙәр. Ни өсөн тигәндә, сыйырсыҡ матур һайраһа ла - ҡырыҫыраҡ, ә турғай тартымһаҡ булһа ла - күрер күҙгә күрекһеҙ генә.\nТағы ла ҡарлуғастарҙың үҙҙәре кеүек үк тиктормаҫ балалары йыш ҡына ояларынан ҡолап төшөүсән. Шуға күрә уларҙы ҡарап ҡына торорға, йығылғандарын, йыртҡыс тырнағына эләкмәҫ борон, күтәреп һалырға кәрәк. Миңә был изге эште йыш ҡына башҡарырға тура килгәне бар. Ана шул изгелекте лә аңлай улар. Дөрөҫ, өлкән, тәжрибәле ҡарлуғас бәләкәстәрен тәпәйҙәренән ат ҡылы менән ояһына бәйләп ҡуя. Үҙем күргәнем бар. Шулай ҙа ҡайсаҡ, ҡыл сиселеп, сыпсыҡтар йығылып төшкөләй. Ҡай берҙәре һәләк була. Ләкин бындай осраҡтар һирәк, әммә булғылай.\nӘ ҡарлуғастың төнгө йырын ишеткәнегеҙ бармы? Күптәрҙең юҡтыр. Эйе, эйе, балалары әле сыҡмаҫ элек ул төндәрен дә йырлай. Һандуғас һымаҡ. Һандуғастан айырмалы рәүештә ул осоп барғанда ла һайрай ала. Ҡарлуғастың төнгө йыры айырата моңло һәм серле. Мин шуныһына аптырайым: май, июнь айҙарының күҙгә төртһәң күренмәҫ дөм-ҡараңғы төндәрендә ҡунып һайрар тимер сымдарҙы нисек итеп таба ул? Күҙҙәренең үткерлеге шул тиклемме?\nҠарлуғастар менән хушлашыуы бигерәк ауыр. Көҙ миҙгеле етеп, һуңғы йәшен менән бергә йылҡылдап торған сөм-ҡара һыртлы, селт-аҡ сикәле, алһыу күкрәкле, асалы ҡыл ҡойроҡ шаян ҡарлуғастар ҙа йылы яҡтарға китеп бөтһә, ауыл ҡапыл ғына етемһерәп ҡалғандай була. Ауыл кешеһе ҡарлуғасһыҙ буш һауаға ҡарап, күңелһеҙ генә көрһөнә, аҙаҡ, йылы хәтирәләргә бирелеүҙән йылмайып ҡуя.\nБөгөн мин көтөүсе. Тейешле сират буйынса ауылдың кәзә-һарығын көтөргә сығам. Сират буйынса, тиһәм дә, был эш минең өсөн мәжбүри түгел, ошо көндө йөрәкһенеү ҡатыш түҙемһеҙлек менән үҙем көтөп алам. Шуғалырмы, бәғзе берәүҙәрҙең көтөүҙән ҡасыу өсөн ҡырҡ сәбәп эҙләүен, үҙ малын һис көтәһе килмәгәнлеген аңлай алмайым. Малды ҡарарға теләге булмағас, нимәһенә тоторға?\nМинең өсөн был көн мал-тыуарға ҡараусы ғына булыу түгел, йәй миҙгелендә эләккән бәләкәй генә ял да. Эйе, эйе, ысын мәғәнәһендә ял. Сөнки утыҙ йылдан ашыу эшләп тә бер ваҡытта ла йәй көнө отпуск алғаным булманы. Бирмәйҙәр. Мин, тимәк, алыштырғыһыҙ кеше.\nТирә-яҡ тәбиғәт, тыуған ерең менән яҡындан аралашыу өсөн мал көтөүҙән дә уңайлыраҡ ысул юҡтыр ул. Кемгә нисектер, әммә миңә шулай һымаҡ. Кәзә-һарыҡ артынан эйәреп йөрөү генә түгел, замана ығы-зығыһынан, бөтмәҫ-төкәнмәҫ донъя ваҡлыҡтарынан, ниһайәт, йәшәйеш мәшәҡәттәренән бер аҙға ғына булһа ла тынсып ҡалаһың бит ул көтөүҙә. Үҙенең бер ауырлығы ла юҡ кеүек. Шулай, ваҡ малды көтөүе анһат. Хайуанҡайҙар ауылды сығып, саңдауға еткәнсе байтаҡ ер һәрмәнеп бара һәм шул етә: буйтым туя ла ҡуя. Тамағы туйҙымы, кәзәң дә, һарығың да, бәйләнсек күгәүен менән себендән, эҫе көндәрҙә ҡайнар ҡояштан һаҡланыу яғын ҡайыра башлай. Бының иң уңай ысулы ағас күләгәһенә инеп, саңы әйләнеп бөткән ергә ятыу. Ә бер ятып алдылармы, уларҙы урындарынан тиҙ генә ҡуҙғатырмын тимә. Бөгөн дә шулай булды.\nБына мин азаттарҙың да азаты! Бер кем бимазаламай, тегеһен-тегеләйт, быныһын-былай ит, тип, бер кем ҡолаҡ төбөндә безелдәп тормай (ошондай мәғәнәһеҙ мыжыҡ холоҡлолар минең иң яратмаған бәндәләрем. Үҙҙәре лә эшләмәй, кешегә лә эшләргә ҡамасаулап, ирек бирмәй. Бәхетһеҙлеккә күрәме, ундайҙар тормошомда йыш осраны). Унда-бында аушанлап ауа башлаған туҡ малҡайҙар хәҙер инде өс сәғәттән дә кәм ял итмәйәсәк.\nТоҡсайымды яртылаш сереп тарҡала башлаған йыуан ҡайын төпһәһе янына уңайлап урынлаштырҙым да, ҡулымды түш кеҫәмә тыҡтым. Бына һиңә мә, шыйыҡ мейе! Иғтибарҙы йәлеп иткәндәй, ул-был ваҡиғаларҙы теркәп барыу өсөн тотҡан блокнотым да, уның эсендәге ҡәләме лә онотолоп ҡалған, хәйерһеҙ. Кейемде алмаштырғайным бит. Үкенестән тубығыма һуғып ҡуйҙым. Тик эш уҙған, кире ҡайтып булмай, алыҫ. Үҙем шулай уйлаһам да, күңелдең ҡайһылыр мөйөшөндә хатта йәшертен ҡыуаныс тойғоһо ҡуҙғалып ҡуйҙы һымаҡ: ҡағыҙға текәлеп ултырғансы, уның ҡарауы, туйғансы күҙәтәсәкмен дә баһа! Күргәндәрҙе аҙаҡ иҫкә төшөрөүе ауыр булмаҫ. Арҡамды төпһәгә терәп, үләнгә ултырҙым.\nЙәнәшәләге осо һынған туҡыш ҡарағас төбөндә тиктормаҫ тумыртҡа туҡылдағаны ишетелә. Бар тырышлығын һалып бер урынды суҡый-суҡый ҙа ул, ҡапыл ғына һикереп, ситкә, икенсе урынға күсә. Унда күпмелер соҡсонғандан аҙаҡ өҫкәрәк күтәрелә биреп, йәнә суҡырға тотона. Ахырҙа, тәүге урынына кире әйләнеп ҡайта. Ҡоштоң шулай, һис яңылышмайынса өсмөйөш яһап әйләнеүе сираттан бер нисә тапҡыр ҡабатланғандан һуң, ҡыҙыҡһыныуымды еңә алмайынса, урынымдан тороп, уға яҡынлаша башланым. Тәбиғәттең бер йәтеш һәм кире ҡаҡҡыһыҙ ҡануны бар: ҡыр йәнлеген ҡурҡытмай-өркөтмәй генә мөмкин тиклем яҡыныраҡ киләм тиһәң, уға тура ҡарама һәм тура барма. Ҡыҫҡаһы, күрмәмешкә һалыш.\nКүҙ ҡыры менән генә күҙәтә-күҙәтә, спираль буйынса ҡарағасҡа яҡынлашам. Мин ағас тирәләп әйләнгән ыңғайға тумыртҡа ла олон буйлап әйләнә. Ул да мине һис күҙҙән ысҡындырмай, ныҡ күҙәтә, шилма! Хәйер, шунһыҙ булмайҙыр ҙа, ҡырағай тәбиғәт ҡанундары ҡаты, саҡ ҡына һаҡһыҙ ҡыландыңмы... Шуныһы ҡыҙыҡ, суғыртмаҡлы олон буйлап һикерәнләгән ыңғайға тумыртҡа баяғы урындарҙы суҡып алырға ла өлгөрә. Шул тиклем нимә тапҡандыр инде?\nБына беҙҙе айырған ара ун аҙымлап ҡына ҡалды. "Урман докторының" үҙенсә матур ғына сыбар ҡаурыйҙары, сем ҡыҙыл күркәм "түбәтәйе", хатта аптырау тулы төймәсек ҡара күҙҙәре хәҙер ап-асыҡ күренә. Мин уның шул тиклем тырышыуының серенә төшөнә лә башланым, буғай. Тумыртҡа дәү ҡарағас олоно суғыртмаҡтары араһына йәтешләп кенә тубырсыҡтар ҡыҫтырып ҡуйған да, ғәжәп көйлө сират менән шуларҙы сира икән. Өс ярыҡта -өс тубырсыҡ. Ә ни эшләп, һис яңылышмайса, сиратлап суҡый? Быныһын әлегә аңлатырлыҡ түгел.\nМин аңшайып торған арала эшлекле ҡошсоҡ бер тубырсыҡты урынынан алып ырғытты ла, йәһәт кенә табып, икенсеһен урынлаштырҙы. Шулай ҙа суҡыу сиратын боҙманы. Хатта йәшертен асыу менән ныҡышыбыраҡ суҡырға тотондо. "Балалары сыҡҡан осор бит, - тип фекер йөрөттөм мин, - ашарға ем күп кәрәк. Шуға күрә өтәләнеп-өтәләнә тумыртҡа, етеп килгән кешегә лә иғтибар итмәй. Тирә-йүндә ҡоларға әҙер серек ҡайын тулып тора, уның ҡортон сүпләүе күпкә еңелерәк, ниңә шуның менән булышмаҫҡа?" Бында ниндәйҙер хикмәт бар кеүек. Аҙаҡ белдем, ҡарағас орлоҡтары тәмлерәк тә, туҡлыҡлыраҡ та икән. Йәғни, калория тигән нәмәһе күберәк. Уны ашаған ҡошсоҡтар тиҙерәк үҫә, төрлө сирҙәргә бирешә һалып бармай. Өҫтәүенә, ризыҡ аралаштырыу ҙа кәрәктер. Сөнки бер төрлөһө ялҡытып китә. Белмәгәне юҡ икән "докторҙың".\nОшо мәл аяҡ аҫтымда сарт итеп ҡыу ботаҡ һынды. Тертләгән тумыртҡа пырылдап осоп китте. Осоп барған көйөнә бер-икене саңҡылдап ҡуйҙы. Ризаһыҙлыҡ белдереүе ошо ине шикелле. Мин уның үҙ иткән ҡарағасы янына килдем. Бына яртылаш сирылып ҡабарған тубырсыҡтар. Уларҙы ҡулыма алдым да, ҡойолорға әҙер ҡанатлы орлоҡтарҙы усыма ҡаҡтым. Ҡабып ҡарайым. Әскелтем генә икән, үҙенсәлекле сайыр тәме килә. Кемдең ҡарағас һағыҙы сәйнәгәне бар, улар шунда уҡ аңлар. Баҡһаң, ҡарағас орлоғон тиккә генә яратмай икән аҡыллы баш тумыртҡа.\nУның тубырсыҡ "эшкәртеү станогы" ҡулай ғына ине. Үҙемде тумыртҡа урынына ҡуйып, мин дә шундайын эҙләп ҡарайым. Меңәрләгән суғыртмаҡ араһынан берәүҙе лә таба алманым. Күпмелер торғандан һуң, ниһайәт, башыма барып етте: әлеге уйымдарҙы тумыртҡа үҙе яһамаймы икән? Үҙе яһай шул! Ана, уңайлы станоктарҙың сит-бото, хатта, йышып ҡуйылғанмы ни! Берәй оҫта үткер бысаҡ менән юнып тигеҙләгән тиерһең. Юҡ, улай-былай ғына оҫтаң да был тиклем матур, теүәл итеп эшкәртә алмаҫ ине, моғайын. Ә тумыртҡаның бит бысағы ла, ҡасауы ла, башҡа махсус ҡорамалы ла юҡ. Бар ҡоралы суҡыш ҡына!\nТубырсыҡтарҙы урындарына ҡыҫтырҙым да, ситкә киттем. Артабан ни эшләр икән был? Йүнсел ҡош әллә шатлығынан, әллә асыуын белдереп, яңғырауыҡлы саңҡ.. саңҡ... ҡысҡырып, ҡарт ҡайын олононда бер-аҙ ураңғыланды ла, ҡарағасҡа кире осоп килде. Теге мин тотҡан яртылаш буш тубырсыҡтарҙың өсөһөн дә киҫкен хәрәкәттәр менән алып ырғытты ла, урындарына, бер үҙенә генә оҡшағандарын һайлап, яңыларын беркетте. Күренеп тора, тумыртҡа нимәгәлер ныҡ асыулы ине. Ул ҡабалан-ҡарһалан элекке кәсебенә тотондо. Мин тағы уйға ҡалдым: "Ҡайҙалыр, урман төпкөлөндәге ағас ҡыуышында, ҡоро мүк түшәлгән йылы, ышыҡ ояларындағы балаларын "аяҡҡа баҫтырыу", дөрөҫөрәге, ҡанаттарына күтәреү өсөн күпме тубырсыҡ эшкәртергә, күпме орлоҡ йыйырға кәрәк. Ә мин уға ҡамасау яһап йөрөйөм. Шунан асыуланмай нисек итәһең".\nЭйе, ҡайҙалыр уны, ас булмаһа ла, ғүмерҙә туймаҫ оңҡот себештәре көтә, уның ваҡыты тар, уға ашығырға кәрәк. Көҙ етеп килә. Ҡара, ана, бала бағам, тип нисек өйөрөлә тумырҡа, ҡайһылай етеҙ эшләй! Эшләгән арала ян-яғына ҡаранып алырға ла онотмай: берәй хәүеф-хәтәр янамаймы, йәнәһе. Йүнсел дә, ипле лә ҡош икән, бөтәһенә өлгөрә. Минең баштан ҡыҙыҡлы ғына уй-теләк үтә: "Кешеләрҙең барыһы ла шул тумыртҡа ише булһа икән..."\nЯҙылған: 09.07.20 | Ҡаралған: 396


Рәсәй көнө менән, ватандаштар!\n1990 йылдың 12 июнендә, теүәл сирек быуат элек, илебеҙгә яңырыу нигеҙҙәре һалған тарихи документ—Рәсәй Федерацияһының Дәүләт суверенитеты тураһында декларация ҡабул ителде. Һәм шул мәлдән был көн Рәсәйҙә иң оло байрамдарҙың береһе булып иҫәпләнә.\nДемократия һәм баҙар иҡтисады мөнәсәбәттәре принциптарына нигеҙләнгән дәүләтте булдырыу еңелдән булманы. Әммә йылдан-йыл иҡтисадтағы процестар һәм йәмғиәт үҫеше тотороҡлана барҙы, халыҡтың тормошо яҡшырҙы. Рәсәй йәмғиәтенең киләсәген тәьмин итеү өсөн күп милләтле халҡыбыҙҙың тығыҙ консолидацияһы мотлаҡ. Шуныһы ҡыуаныслы, сибайҙар үҙ энергияһы, яуаплылығы һәм маҡсатҡа ынтылышы менән тыуған илебеҙ үҫешенә тос өлөш индерә. Рәсәй көнө—ысын патриоттар, үҙ иленең киләсәген яҡты итеп күргәндәрҙең, бының өсөн үҙе лә ныҡлы тырышҡан кешеләрҙең байрамы.\nБыл көндө барығыҙға ла һаулыҡ, бәхет, тыныслыҡ һәм именлек теләйем! Тыуған илебеҙ күге һәр ваҡыт аяҙ, яҡты булһын, уңыштар һәм далан юлдаш булһын!\nБынан теүәл сирек быуат элек, 1990 йылдың 12 июнендә, Рәсәй тарихи үҫешенең яңы этабына аяҡ баҫты һәм суверенитет, гражданлыҡ азатлығы, закон өҫтөнлөк иткән заманса Рәсәй дәүләте иҫәбенең йылъяҙмаһы барлыҡҡа килде.\nРәсәйҙең быуаттар дауамындағы тарихы күп милләтле ҡеүәтле дәүләт булдырыу, баҫҡынсыларға ҡаршы көрәштәрҙә үҙаллылыҡ яулау, ҙур юғалтыуҙар, хәрби һәм хеҙмәт еңеүҙәрен үҙ эсенә ала.\nБашҡортостан Республикаһы Рәсәй үҫешенә баһалап бөткөһөҙ ҙур өлөш индерә. Иң ҙур байлығыбыҙ—көслө һәм талантлы халҡыбыҙ. Рәсәй көнөн дөйөм ҡиммәттәрҙе, үткән быуындар иҫтәлектәрен ихтирам иткән, үҙ иле менән ғорурланған, уны яратҡан, хеҙмәт итергә теләгән кешеләрҙең барыһы ла билдәләй.\nБарығыҙға ла сәләмәтлек һәм именлек теләйем! Һәр яңы көн һеҙҙең ғаиләләрегеҙгә шатлыҡ алып килһен! Байрам менән, ҡәҙерле яҡташтар! Рәсәй көнө менән!\nБашҡортостан Республикаһы Дәүләт Йыйылышы—Ҡоролтай депутаты,\n«Строймеханизация» йәмғиәтенең генераль директоры.


Подъезд, ихаталрҙы төҙөкләндереүҙә халыҡ фекере мөһим | ГТРК «Башкортостан» — Новости Уфы и РБ\n27 ноября 2019 — 20:04 ГТРК «Башкортостан»\n“Реаль эштәр реаль булып ҡала”. Өфөлә “Ҡала мөхите” төбәк партия форумы үтте. “Берҙәм Рәсәй” фирҡәһенең проекты нисек үтәлә, уны яҡшыртыу өсөн нимәләр эшләргә? Ошо хаҡта фекер алышты форумда ҡатнашыусылар. Иң беренсе форумға йыйылыусылар түңәрәк өҫтәлдәрҙә фекер алышты. Уларҙа йорт ихаталарын һәм подъездарҙы ремонтлау – йәшәү шарттарын яҡшыртыу, Яңы йәмәғәт урындары – ауыл-ҡалаларҙа халыҡты йәлеп итеү нөктәләре, реаль эштәр – территорияларҙы тәртипкә килтереү ҡоралы тигән темалар тикшерелде. Түңәрәк өҫтәл һөҙөмтәләре буйынса форум резолюцияһына тәҡдимдәр әҙерләнде.\nФорумда ҡатнашыусыларҙы Башҡортостан башлығы Радий Хәбиров сәләмләп, мөһим йүнәлештәрҙе билдәләп китте. “Башҡорт ихатаһы” программаһына ярашлы 2020-се йылға республикала 400 күп фатирлы торлаҡ ихатаһы төҙөкләндерелергә тейеш. “Подъездарҙы” комплекслы ремонтлау проекты сиктәрендә йыл һайын 4 мең подъезды тәртипкә килтереп, 2025 йылға ремонтланғандарын 20 меңгә еткереү маҡсаты ҡуйыла.\nРадий Хәбиров район-ҡала хакимиәттәренә федераль гранттар ҡатнашырға кәңәш итте. Сөнки, ҡала мөхитен яҡшыртыуға бүленгән аҡсаға, республика ла өҫтәп бирә. Мәҫәлән, быйыл Бәләбәй, Ишембай һәм Бөрө 280-шәр миллион һум алған. Сығыш яһаусылар бихисап аныҡ тәҡдимдәр индерҙе. Мәҫәлән, подъездарҙы һәм ихаталарҙы ремонтлауҙа мотлаҡ халыҡ фекерен белешеү, уларҙы ризалығынан ғына эштәрҙе ҡабул итеү, был йәһәттән күп фатирлы торлаҡ хужаларынан советтар булдырыу, эштәр барышын етди контролгә алыу, һәр объект буйынса депутаттарҙы билдәләп сығыу һәм башҡалары. Уларҙың күпселеге Федераль закон проекттарында сағылыш табасаҡ, тип күҙаллана.\n“Уңайлы ҡала мөхите” милли проекты сиктәрендә Башҡортостанда 3 йыл эсендә 142 йәмәғәт урыны төҙөкләндерелгән. Быйыл ошо маҡсатта 1 миллиард 400 миллион һумдан ашыу аҡса йүнәлтелгән. Был сумма буйынса республика Рәсәй төбәктәре араһында бишенсе урында. Форумда “Уңайлы ҡала мөхите” проекты үтәлешен үҙ-ара кәңәшләшеп, дауам итергә килешелде. Сөнки, фекер алышып ҡына, ауыл-ҡалаларҙың, ә иң мөһиме унда йәшәгән халыҡтың тормошон яҡшыртып була, тип иҫәпләй сарала ҡатнашыусылар.


Әнүәр Ғибәҙәтов «Еҙ самауыр»\nБашҡортостандың халыҡ артисы Әхәт Мортазин уҡый, 2013 йылғы яҙма.\nЙәш ижадсы Айгиз Баймөхәмәтов «Ҡалдырма, әсәй»\nБашҡорт дәүләт ҡурсаҡ театрының ҡуйыусы режиссеры Альберт Имаметдинов уҡый, 2013 йылғы яҙма.\nМәрйәм Бураҡаева «Ҡорама юрған»\nБашҡортостандың халыҡ артисткаһы Рәмилә Сәлимгәрәйева уҡый, 2013 йылғы яҙма.\nБилдәле яҙыусы Сәғит Агиш «Яҡшы күңел»\nБашҡортостандың атҡаҙанған артисы Илшат Йомағолов уҡый, 1977 йылғы яҙма.\nЯҙыусы Гөлнур Яҡупова «Зәлифә»\nБашҡортостандың халыҡ артисткаһы Илһөйәр Ғизетдинова уҡый. 2006 йылғы яҙма.\nТанылған яҙыусы һәм драматург Наил Ғәйетбаев «Ритайым»\nБашҡортостандың халыҡ артисы Әхәт Мортазин уҡый. 1990 йылғы яҙма.


Ул, халыҡтың бөтә баш руханиҙарын һәм ҡанун белгестәрен йыйып алып, уларҙан Мәсихтең ҡайҙа тыуырға тейешлеген һораны.\nуларҙы Вифлеемға ебәрҙе:\nЙондоҙҙо күреп, аҡыл эйәләренең ҡыуанысының сиге булманы.\nТөштәрендә, Ирод янына ҡабат бармаҫҡа, тигән киҫәтеү алғас, башҡа юл менән үҙ илдәренә ҡайтып киттеләр.\nКогда же они отошли, - се, Ангел Господень является во сне Иосифу и говорит: встань, возьми Младенца и Матерь Его и беги в Египет, и будь там, доколе не скажу тебе, ибо Ирод хочет искать Младенца, чтобы погубить Его.\nИрод үлгәнгә тиклем ул шунда ҡалды. Был иһә Раббының пәйғәмбәр аша: «Мин Улымды Мысырҙан саҡырып алдым», – тигәне ғәмәлгә ашһын өсөн булды.\nИремия пәйғәмбәр аша әйтелгәндәр шулай ғәмәлгә ашты:\nПо смерти же Ирода, - се, Ангел Господень во сне является Иосифу в Египте\nӘммә, Йәһүҙиәлә Ирод урынында улы Архелай батша идара итеүен ишетеп, Йософ унда барырға ҡурҡты. Төшөндә иҫкәртеү алғас, ул Галилея өлкәһенә китте.\nУнда Назара тигән ҡалаға барып урынлашты. Был пәйғәмбәрҙәр аша белдерелгән: «Уны „Назаралы“ тип атарҙар», – тигән һүҙҙәр ғәмәлгә ашһын өсөн булды.


Өфөлә ШОС һәм БРИКС илдәре самиттарына әҙерлек сиктәрендә республиканың оператив штабы террористик акттарға ҡаршы тороу буйынса күнекмәләр уҙғара\nКисә оперативниктар «Конгресс-Холл» бинаһын шартлы «террористарҙан» азат итте.\nКүнекмәләр барышында терроризмға ҡаршы көрәш һәм контртеррористик операция ойоштороу ысулдары буйынса практик күнекмәләр уҙғарылды. Халыҡ күп йөрөгән объекттарҙы террористарҙан һаҡлау буйынса уҙғарылған сараларҙың файҙалы булыуы тикшерелде. Башҡортостандың оператив штабы бурысын лайыҡлы үтәне. Республика хоҡуҡ һаҡлау органдарының хәүеф янаған осраҡта уға ҡаршы көрәшергә әҙер булыуы раҫланды.


Башҡортостан мәктәптәрендә уҡытыусылар етмәй - GTRK.TV — Новости Уфы и РБ\nӘ йәш белгестәр мәғәриф өлкәһендә эшләргә ашыҡмай. Һөҙөмтәлә бер-нисә фәнде бер үк кеше уҡытырға мәжбүр. Гөлшат Солтангәрәева өс фәндән белем бирергә мәжбүр. Шабай ауылы урта мәктәбендә уҡытыусылар етмәү сәбәпле, ул тарих, һынлы сәнғәт һәм география фәндәрен уҡыта. Өҫтәүенә, был эште уҡытыу бүлеге мөдире вазифаһы менән берләштерә. Уҡытыусылар әйтеүенсә, ауылда балалар йорто булыу сәбәпле генә мәктәп эшләй. Үткән быуаттың 70-се йылдар башында төҙөлгән бинаға әле ремонт талап ителә. Хатта ошондай шарттарҙа ла, уҡыусылар йыш ҡына район олимпиадаларында уңышлы сығыш яһай. Хәҙер спорт, сәнғәт һәм башҡа өлкөлә ныҡлап шөғөлләнер өсөн балаларҙың 32 шәмбеһе буласаҡ. Шуларҙың һигеҙен, йәғни айына бер тапҡыр республика етәксеһе спорт, туған яҡты өйрәнеү, райондың күренекле шәхестәре менән осрашыуға арнарға саҡырҙы. 5 көнлөк уҡыу аҙнаһына күсергә Радий Хәбиров Өфөлә үткән мәғәриф форумында тәҡдим иткәйне. Ҡыҙғанысҡа, ауыл ерендә мәктәптәрҙә уҡыусылар һаны йылдан-йыл кәмей. Ә уҡытыусыларҙың уртаса йәше арта. Йәш белгестәрҙең һаны бармаҡ менән генә һанарлыҡ. Уҡытыусылар әйтеүенсә, юғары уҡыу йорттарын тамамлаусылар ауыл еренә эшкә ҡайтырға ашыҡмай. Бөгөн был төп проблемаларҙың береһе. Республикала әле кәмендә 300-ҙән ашыу уҡытыусы етмәй. Айырыуса, яңы асылған мәктәптәрҙә. Күптәр ҡалала эшкә ҡалырға тырыша. Шуға ла ауыл мәктәптәренә ярҙам итеү һәм уҡытыусы һөнәре абруйын күтәреү өсөн Радий Хәбиров йәш белгестәргә ярҙам итергә тәҡдим итте. Ауыл ерендә эшләгән йәш уҡытыусылар шулай уҡ грант алыуға ла дәғүә итә ала. 600 мең һумды улар йорт төҙөүгә йүнәлтә аласаҡ. Ә ер иһә бушлай бүленә.


Рубрикалар » "Йәшлек" гәзите\nГазета "Йәшлек" » Рубрикалар\nРубрикалар / Хәтер // 30-10-2018, 06:00\nҠайҙа ғына бармай, ниҙәр күрмәй...\nРубрикалар / Бөйөк Еңеүгә 71 йыл // 9-05-2018, 08:00\n18 йәшендә генә һуғышҡа китеп тотҡонлоҡ михнәттәрен кисергән башҡорт егете Фәтхулла Юламанов 30 йәшендә саҡ тыуған яғына әйләнеп ҡайта\nХәйбулла районының Аҡъяр ауылында йәшәүсе Фәтхулла Әһлиулла улы Юламановҡа быйыл йәйгеһен 95 йәш тула. 18 генә йәшендә Ватанын фашист илбаҫарҙарынан яҡларғафронт ҡа алынған йәш һалдат сал далалы тыуған еренә 30 йәшендә генә кире әйләнеп ҡайта ала. Яҙмыш уны нисек кенә һынамаһын, алдына ниндәй генә кәртә ҡормаһын, ул Тыуған иленә тоғро яугир булыуҙан тайпылмай, барлыҡ ауырлыҡҡа\nтешен ҡыҫып түҙә, шуға ла мораҙына ирешә – тыуған яҡтарына ҡайта......\n«Үлемһеҙ полк» саҡыра\nЯңылыҡтар таҫмаһы / Бөйөк Еңеүгә 71 йыл // 3-05-2018, 18:04\n9 майҙа Өфөлә йәшәүселәр, колоннаға теҙелеп, Бөйөк Ватан һуғышында ҡатнашҡан яҡындары, туғандары йәки таныштарының портреттары менән баш ҡалабыҙҙың төп урамдары буйлап уҙасаҡ.\nОктябрь проспектында урындағы ваҡыт буйынса иртәнге сәғәт 11-ҙә «Үлемһеҙ полк» колоннаһына теҙелеү башлана. «Дәүләт циркы» ҡала транспорты туҡталышынан Шәфиев урамы киҫелешенә тиклем мәктәп уҡыусылары, уларҙың ата-әсәләре, артабан юғары һәм урта махсус уҡыу йорто студенттары, һуңынан ҡалған өфөләр теҙеләсәк. Көндөҙгө сәғәт 12-лә Бер минутлыҡ тынлыҡ иғлан ителә, ә 1-се 15 минутта акцияла ҡатнашыусылар Ленин исемендәге майҙан яғына атлай башлай. Иртәнге сәғәт 10-дан көндөҙгө 2-гә тиклем Октябрь проспектында СССР-ҙың 50 йыллығы урамынан алып Шота Руставели урамына тиклем транспорт хәрәкәте ябыла.\nӘйткәндәй, «Үлемһеҙ полк» акцияһында ҡатнашыу өсөн Бөйөк Ватан һуғышы яугирҙарының ҙурайтылған фотоһүрәттәрен Күп функциялы үҙәктәрҙә бушлай эшләтеп алырға була.\nҠалған ризыҡты нимә эшләтергә?\nРубрикалар // 30-10-2017, 07:00\nХужабикәләрҙең күбеһе ҡалған ризыҡты нимә эшләтергә белмәй. Ташларға ашыҡмағыҙ. Уңған ҡатындың бер генә ризығы ла әрәм булмаҫ....\nРубрикалар // 15-10-2017, 09:00\nҺуғанбаштарҙы ҡыш буйы тикшереп тороу талап ителә. Боҙолған урындарын ҡырҡып ташларға,”зеленка” менән таҙартырға онотмағыҙ. Ә инде ул яртылаш тиерлек боҙолһа, сүпкә ырғытырға ғына ҡала....


Уландарым – бурандарым\n3 Ноябрь , 13:34\nӘ тышта, гүйә, атаның был вәхшилегенә асыуланғандай, ғинуар бураны ҡотора: тәҙрә ҡапҡастарына шаҡый, ҡыйыҡты һелкетә, әсе итеп мөрйәләрҙән һыҙғыра. Ләкин Фәнил уянмай. Фәррәх менән Фәтих һөрәнләп тә, һарай ишеген шаҡып та арығас, бер-береһенә һыйышып, йылынырға теләп, тын ҡалалар. Иртәнсәк Фәнил улд\nҺуңғы йылдарҙа Йүкәлелә миңә йыш булырға тура килде. Унда минең хеҙмәттәшем йәшәй. Шулай уҡ был яҡтарҙың маҡтап бөткөһөҙ матур тәбиғәте тарта. Ауылдың исеме лә есеменә тура килеп тора бит. Ауылды Батыртау үҙ ҡуйынына алып, яҙ сәскәләргә биҙәп, йәй йәшеллеккә күмеп, көҙ алтын яулыҡ ябып иркәләй. Алыҫтарҙан борғаланып-борғаланып йүгергән Күксәй йылғаһы ла, Йүкәленең йәмен биҙәйем, тигән кеүек ауыл уртаһынан туп-тура ағып, ашҡынып, борғаланып үҙ юлын дауам итә. Яратам мин матур тәбиғәтле был урындарҙы. Шуға ла дуҫым саҡырған һайын бар эшемде ташлап, килергә тырышам.\nҺуңғы йылдарҙа Йүкәлелә булған һайын бер ғаиләнең аяныслы яҙмышы иҫкә төшә. Шул ваҡыт матур тәбиғәт тә нисектер ҡырыҫ, шомло кеүек булып күренә.\nРайон үҙәгенән Йүкәлегә килеп ингән урында ауыл зыяраты бар. Ситтәрәк, күк ҡоймалы ҙур ҡәбер янында олпат кәүҙәле, йөҙөн һаҡал-мыйыҡ баҫҡан бер ағай йыш тап булыр ине. Йәйге ямғырҙарҙа ла, көҙгө һыуыҡтарҙа ла, ҡышҡы селләлә лә күрә торғайным мин уны. Бер килеүемдә хеҙмәттәшемдән ошо сәйер кеше тураһында һораша ҡуйҙым. Һәм бына ниндәй ваҡиғаны асып һалды ул миңә:\n«Сәкинә менән Фәнил бер-береһен һөйөшөп өйләнеште, матур итеп донъя ҡорҙо. Оҙаҡламай бәхетле ғаиләгә шатлыҡ-ҡыуаныстар өҫтәп, тәүге сабыйҙары донъяға килде. Фәнилен ҡыуандырып, Сәкинә бер-бер артлы ике малай тапты. Улдарына исемдәрҙе лә үҙҙәренекенә оҡшатып ҡуштылар. Фәррәх менән Фәтих теремек һәм аҡыллы булып үҫте, мәктәптә лә өлгөр, зирәк уҡыусыларҙан һаналдылар.\nФәнил – колхозда механизатор, ә Сәкинә һауынсы булып эшләне. Был татыу, бәхетле ғаиләгә берәүҙәр һоҡланып, икенселәр көнләшеп ҡарай ине. Ләкин Лоҡмановтарҙың бәхеттәрен кинәт ҡара ҡайғы солғап алды. Йәйен, ҡышын үҙен аямай эшләгән Сәкинәне ҡаты ауырыу йыҡты. Һөйөклө ҡатынын Фәнил ҡайҙарға ғына алып барманы, ниндәй генә дарыуҙар менән дауаламаны. Ләкин Сәкинә апай көндән-көн һулыны, хәле ауырлашты. Йәйҙең бер матур иртәһендә ул донъя ҡуйҙы. Ошо күтәрә алмаҫлыҡ ҡайғынан һуң Фәнил тәүҙә бирешмәгәйне. Эшенә лә өлгөрҙө, донъяһын да ҡараны, балаларын да тәрбиәләне. Ләкин тора-бара яҙмыш үҙенекен эшләне – ул эскегә бирелде.\nБер кисте Фәнил ағай бик ныҡ эсеп ҡайта. Улдары, институттан ялға ҡайтҡан Фәррәх һәм унынсы класта уҡыған Фәтих, ҡыҙып-ҡыҙып шахмат уйнап ултырған була. Малайҙарға атаһының ошо хәлдә ҡайтып инеүе һис тә оҡшамай.\n– Атай, ниңә шулай эсәһең? – тип Фәррәх ҡысҡыра башлай. – Оялмайһыңмы ни әҙерәк? Бар, ашап алда ял ит.\n– Маңҡа, минең кеүек йәшкә етерһең дә, шунан аҡыл өйрәтерһең, – тип ҡыҙып китә атаһы.\nАғаһының һүҙенә Фәтих тә килеп ҡушыла. Ә Фәнил оторо ярһып китә.\n– Ә-ә, һеҙ шулаймы? Атайығыҙға әйтәһегеҙме әле? Хәҙер мин һеҙҙе аҡылға ултыртам. Әйҙәгеҙ, өйҙән сығығыҙ әле.\nФәррәх менән Фәтих аталарының һүҙен тыңлап, кейенеп тә тормай, уға эйәреп тышҡа сыға. Иҫерек Фәнил үҙ алдына һөйләнә-һөйләнә улдарын һарайға этеп-төртөп индерә лә, тыштан йоҙаҡ һала.\n– Әҙерәк кенә өшөп алығыҙ әле. Атайығыҙҙың йылы ҡанаты аҫтында зерә шашып киттегеҙ.\nФәнил өйгә инә, башлаған араҡыһынан бер стакан ҡойоп эсә лә, телевизор тоҡандыра. Малайҙар бер аҙ аҡылға ултырһын әле, берәй ун минуттан сығып асырмын, тип диванға ауа. Араҡы үҙ этлеген эшләй. Фәнил бер аҙҙан хырылдап йоҡлап китә.\nӘ тышта, гүйә, атаның был вәхшилегенә асыуланғандай, ғинуар бураны ҡотора: тәҙрә ҡапҡастарына шаҡый, ҡыйыҡты һелкетә, әсе итеп мөрйәләрҙән һыҙғыра. Ләкин Фәнил уянмай. Фәррәх менән Фәтих һөрәнләп тә, һарай ишеген шаҡып та арығас, бер-береһенә һыйынышып, йылынырға теләп, тын ҡалалар. Иртәнсәк Фәнил улдарын шулай ҡосаҡлашып ҡатҡан хәлдә таба.\nИртәгәһенә малайҙарҙы ерләнеләр. Фәнилде яуаплылыҡҡа тарттырып торманылар. Сөнки ул аҡылдан яҙған ине инде. Уның бар йөрөгән юлы өй менән зыярат араһы булды. Кешеләр иҫәнләшкәндә лә уларға иғтибар итмәй: «Балаларым – уландарым, уландарым – бурандарым», – тип ауыҙ эсенән мөңгөрләп үтеп китер булды...»\nБер нисә йыл үткәс, миңә тағы ла был ауылда булырға тура килде. Ләкин зыяратта теге кеше күренмәй ине. Хеҙмәттәшем менән һөйләшеп ултырғанда диуана бабай тураһында һораным. Ул Фәнил ағайҙың февралдең бер буранлы көнөндә улдарының ҡәбере янында туңып үлеүен һәм яҡындары янында ерләнеүен әйтте.\nЙүкәленән ҡайтыр саҡта мин Лоҡмановтар ғаиләһенең зыяратына барҙым. Уртала – Фәррәх менән Фәтих, ике яҡ ситтә ата-әсәләренең ҡәберҙәре. Ошо аяныслы яҙмышлы ғаилә тураһында уйланып, йөрәгем семетеп ҡуйҙы.\nҮлгәндәр теге донъяла осраша, тиҙәр. Сәкинә менән Фәнилдең дә улдарын осратып, ҡыуанышып, теге донъяла булһа ла бәхетле булыуҙарын теләр инем.


Законһыҙ таш сығарыусылар менән көрәш дауам итә - Bash.News\nЗаконһыҙ таш сығарыусылар менән көрәш дауам итә https://bash.news/news/99967_zakony_tash_syaryusylar_menn_krsh_dauam_it\n04 июл 2019, 23:41\nЯрамайға ҡарамай. Республика етәксеһе Радий Хәбиров Башҡортостанда дөйөм ҡулланыштағы тәбиғәт байлыҡтарын сығарыуҙа тәртип урынлаштырыу талабын ҡуйғандан һуң, рөхсәтһеҙ эшмәкәрлек туҡтатылды. Әммә айырым осраҡтарҙа тыйыуҙарға күҙ йомоп ҡараусылар ҙа бар. Беҙҙең хәбәрселәр Белорет районына сәфәре барышында геология тикшеренеүҙәренә һылтанып тәбиғәт байлығына ҡул һуҙыусыларға юлыҡты. БСТ каналы хәбәрсеһе Рафиҡ Әхмәтшин репортажы.\nАсы ауылы боролошонда республиканың ауырлыҡ контроле хеҙмәте дежурҙа тора. Таш сығарыу миҙгеле булһа ла, юлда тыныс. Ауыр йөк машиналары һирәк үтә. Уларҙың йөгө норманан артмай, документтары ла тәртиптә ти хеҙмәткәрҙәр. Күпселек карьерҙарҙа эш туҡтатылған. Ғәмәлдә бары тик лицензиялы таш сығарыу урындары. Был һүҙҙәрҙе урындағы халыҡ та ҡеүәтләй. Мулдаҡай ауылы уҙаманы Мәжит Талипов әйтеүенсә, рөхсәтһеҙ эш алып барыусылар юҡ кимәлендә.\nӘммә юл ситтәрендә һатыуға әҙерләнгән таш өйөмдәре һаман да төбәккә хас күренеш булып ҡала бирә. Ихтыяж булғас, тәҡдим итеүселәре лә табылалыр тигән һығымтаға киләбеҙ һәм юҡҡа түгел.\nТаш тейәлгән ике Урал автомобиле сәфәр барышында БСТ камераларына ла эләкте. Кәмендә 20 тонна самаһы тәбиғәт байлығы эшкәртелмәгән килеш күрше төбәккә юлланды. Урындағы халыҡ әйтеүенсә, ауыр машиналар көн һайын бер нисә рейс яһай.\nТәгәрмәс эҙенән таш сығарылған урынға юлланабыҙ. Ләмәҙ йылғаһын кисеп үтәбеҙ. Мулдаҡай урмансылығының 132 кварталында, ҡуйы урман эсендә билдәһеҙ кешелер пәйҙа була. Үҙ-ара һөйләшеүҙәренә ҡарағанда, Урта Азия кешеләре. Үҙҙәрен геологтар тип таныштырҙылар. Таш ҡаҙыуҙарын да йәшермәнеләр.\nУрындағы халыҡ 132-се кварталда таш сығарыу 4 йыл тирәһе дауам итә тип билдәләй. Әлбиттә, был һүҙҙәр генә, шулай ҙа уйланырға урын бар. Өҫтәүенә геология тикшереүе үткәреүгә рөхсәт күпләп таш сығарыу тигәнде аңлатмай бит әле.\nӘле тәбиғәткә зыян килтереүселәр аҙ күләмдәге штраф менән генә ҡотола. Ер аҫты байлыҡтарын тәләфләүҙән килгән табыш был сығымдарҙы тулыһынса ҡаплай һәм кеҫәлә һиҙелмәй тиерлек. Шуға ла Дәүләт Думаһы депутаты законһыҙ таш ҡаҙыусыларға ҡарата административ яза күләмен дә арттырыу яҡлы. Был туралағы закон проекты өҫтөндә эште ул июль айы аҙағына тамамларға күҙаллай. Депутат фекеренсә, беҙҙән һуң туфан һыуы ҡалҡһа ла мөмкин тигән ҡараштан ҡотоларға ваҡыт.\nӨфөлә 12 йәшлек Миленә Мөхәмәҙиева юғалған\n23:30, 29 июн\n22:10, 28 июн


Инфоурок / Другое / Конспекты / Разработка урока на тему М.Садиҡова. "Ҡар тотҡанда" (3класс)\nТема: М. Садиҡова. “Ҡар тотҡанда”. Маҡсат: хикәйәнең йөкмәткеһе менән танышыу; һөйләү телмәрен үҫтереү; башҡаларға ҡарата ихтирамлы, иғтибарлы ҡараш тәрбиәләү. Йыһазландырыу: дәреслек, презентация.\nII.Өйгә эште тикшереү. Һүрәттәрҙе тикшереп, баһалау. III .Уңыш ситуацияһын тыуҙырыу (Белемде актуалләштереү).\n- Укыусылар, иғтибар менән мине тыңлағыҙ әле. Мин һеҙҙең һәр берегеҙгә ҡырҡылған һүрәттәр таратып бирмәксемен, һеҙ тиҙ генә уларҙы тоташтырып сығығыҙ ҙа,артына яҙылған шиғырҙы уҡый һалығыҙ ниндәй һүрәт килеп сыҡты (ҡар бөртөгө).\nАҡ күбәләк кеүек ҡарҙар. Яуалар ҙа яуалар. Уйнайбыҙ ҙа, көләбеҙ ҙә, Беҙ – бәхетле балалар.\nБыл һүрәткә ҡарап һеҙ нимә әйтә алаһығыҙ? (Шиғырҙы бер нисә баланан ҡысҡырып уҡытыу.)\nДәрестең темаһын белер өсөн бирелгән хәрефтәрҙән һүҙ төҙөгөҙ. Бирелгән хәрефтәрҙән һүҙ төҙөгөҙ. Шулай итеп, теманың исеме нисек инде? V.Уҡыу мәсьәләһен сисеү. (яңы теманы өйрәнеү)\n- Бөгөн беҙ М.Садиҡованың “Ҡар тотҡанда” исемле хикәйәһен уҡырбыҙ. Дәфтәрҙәргә число, теманы яҙып ҡуйығыҙ\n1. Хикәйә өҫтөндә эш: а) Яҙыусы тураһында белешмә биреү (Слайд) (маршрут биттәре таратыла)\nСадиҡова Мөкәрәмә Хафиз ҡыҙы 1931 йылдың 25 майында Бәләбәй районы Йәрмәкәй ауылында тыуған. Яҙыусы, драматург. б)һүҙлек эше: уҙыша-уҙыша – вдогонку эҙ – след ботаҡ – ветвь тубыҡ – колено ғәрлек – стыд ҡар тотҡос – щит в)хикәйәне үҙем уҡыйым (уҡыусыларҙан тәржемә иттереп барам) физ-ка\n- Балалар ҡайҙа барғандар? - Улар нимә эшләргә булғандар? Ни өсөн? - Зөһрә ниңә ауылға ҡайтып китә? - Ул дөрөҫ эшләгәнме? 3. Таблицаны тултырыу\n1.Өйгә эш : шиғырҙы тасуири уҡырға 115-се бит.\nНомер материала: ДБ-294702


Алға әйҙәй еҙ ҡыңғырау\nЭлектрон вариантҡа яҙылыу—354 һум, йыллыҡ—606 һум. * Сибайҙар һәм Иҫке Сибайҙар редакцияға килеп 530 һумға яҙыла ала. Йыллыҡ подписка—990 һум. * Почта аша яҙылыу хаҡы: 6 айға—551 һум 34 тин. Йыллыҡ подписка—1005 һум 48 тин. * Кемдәр гәзиткә яҙыла һәм квитанцияһының күсермәһен редакцияға ебәрә, уларҙы шәп бүләктәр көтә! * 2017 йылға «Атайсал» гәзитенә яҙылыу дауам итә. Ашығығыҙ! 30 декабрҙә Лото-уйын уҙғарыласаҡ. *\nБѳгѳн сығарылыш уҡыусыларын оло тормош юлына әйҙәп барлыҡ мәктәптәрҙә лә һуңғы ҡыңғырау тауыштары яңғырай. Сибай ҡалаһында 11-се класты—446, 9-сыны 661 егет һәм ҡыҙ тамамлай.\nҠаланың 10-сы мәктәбе быйыл 14 уҡыусыға ҡанат ҡуйып сығарырға йыйына. М.Ш.Мѳхәмәтшина етәкләгән 11-се класс үҙен берҙәм, татыу һәм тырыш коллектив булараҡ танытҡан. Айһылыу Йәмилева—мәктәп парламентының премьер-министры. Гел яҡшы билдәләргә ѳлгәшеүсе ҡыҙ ҡала һәм республика кимәлендәге олимпиадаларҙа ҡатнашып призлы урындар яулаған. Наил Мѳхәмәтшин да ышаныслы, яуаплы егет. Ҡала күләмендәге олимпиадаларҙа яҡшы күрһәткестәргә ѳлгәшкән, мәктәптең фольклор һәм драма түңәрәктәрендә шѳғѳлләнгән уҡыусыны уҡытыусылар ҙа, иптәштәре лә хѳрмәт итә. Һуңғы ҡыңғырауҙы, туған мәктәптәре менән хушлашыуҙы йәштәр тулҡынланып ҡаршылай. Айһылыу менән Наил киләсәктә юғары белем алыуҙы маҡсат итеп ҡуя, береһе—иҡтисад, икенсеһе география факультетына уҡырға инергә ниәтләнә. Изге уй-ниәттәрегеҙ тормошҡа ашһын, аҡ юл һеҙгә, сығарылыш уҡыусылары!


«Киске Өфө» гәзитенең сайты - КӨСӨБӨҘ – БЕРҘӘМЛЕКТӘ - 2020 - Мәҡәләләр\nКӨСӨБӨҘ – БЕРҘӘМЛЕКТӘ\n25 мартта Рәсәй Президенты Владимир Путин ил халҡына барыбыҙҙы ла борсоған мәсьәлә - донъяла коронавирус эпидемияһына бәйле хәл-торош, уға ҡаршы тороу саралары тураһында мөрәжәғәт итте.\nВладимир Владимирович тәүҙә илде һаҡлауҙың алғы сафтарында торған табиптарға, фельдшерҙарға, шәфҡәт туташтарына, дауахана, поликлиника, фельдшер-акушер пункттары, тиҙ ярҙам хеҙмәте хеҙмәткәрҙәренә, ғалимдарыбыҙға рәхмәтен белдерҙе һәм граждандарҙы табиптарҙың һәм власть органдарының күрһәтмәләренә иғтибарлы булырға саҡырҙы. Бигерәк тә был халыҡтың тиҙ бирешкән нескә төркөмдәренә: оло йәштәгеләргә һәм хроник сирҙәр менән яфаланыусыларға ҡағыла, тип билдәләне Президент. Артабан ул ошо ауыр хәл-торош шарттарында күрелергә тейешле сараларҙы барланы.\n- Конституцияға үҙгәрештәр индереү буйынса алдан 22 апрель тип билдәләнгән Дөйөм Рәсәй тауыш биреү датаһын һуңғараҡ ваҡытҡа күсереү кәрәк тип иҫәпләйем. Төбәктәрҙә, дөйөм илдә хәл-тороштоң нисек булырына ҡарап һәм профессиональ фекергә, табиптарҙың, белгестәрҙең күрһәтмәләренә таянып, тауыш биреүҙең яңы датаһын билдәләү тураһында ҡарар ҡабул итербеҙ.\n- Алдағы аҙнаны эш хаҡтары һаҡланған ял аҙнаһы тип иғлан итәм. Йәғни ял көндәре шәмбенән - 28 марттан алып йәкшәмбегә - 5 апрелгә тиклем һуҙыласаҡ. Әлбиттә, йәшәүҙе тәьмин иткән структуралар, шул иҫәптән медицина учреждениелары, дарыуханалар, магазиндар, банк, финанс иҫәп-хисабын тәьмин иткән учреждениелар, транспорт, шулай уҡ барлыҡ кимәлдәге власть органдары эшен дауам итәсәк.\n- Беҙгә граждандарҙың социаль яҡланыуын, уларҙың килемен һәм эш урынын һаҡлау, шулай уҡ миллионлаған кеше йәлеп ителгән бәләкәй һәм урта эшҡыуарлыҡҡа ярҙам итеү өсөн өҫтәмә аҙымдар кәрәк. Был йәһәттән тәү сиратта түбәндәге саралар тормошҡа ашырыласаҡ.\nБеренсе. Граждандарға тейешле барлыҡ социаль түләүҙәр һәм льготалар алдағы алты айҙа бер ниндәй өҫтәмә белешмәләр һәм инстанциялар буйынса йөрөүҙәрһеҙ автоматик рәүештә оҙайтылырға тейеш. Шулай уҡ Бөйөк Еңеүҙең 75 йыллығына ветерандарға һәм тыл хеҙмәткәрҙәренә 75 һәм 50 мең һум күләмендәге түләүҙәр ғәҙәттәгенән алда, май байрамдарына тиклем, апрелдә үк таратылырға тейеш.\nИкенсе. Алдағы өс айҙа, апрелдән башлап, әсәлек капиталына хоҡуғы булған барлыҡ ғаиләләргә өс йәшкә тиклем һәр балаға ай һайын өҫтәмә рәүештә бишәр мең һум түләргә тәҡдим итәм. Ярҙамдың яңы сараһы, атап әйткәндә өс йәштән ете йәшкә тиклем балаларға түләүҙәргә килгәндә, барлыҡ ғаиләләр был түләүҙәрҙе июлдә түгел, ә бер ай алдан, йәғни июндән алһын өсөн Хөкүмәткә барлыҡ ойоштороу сараларын тиҙләтеүҙе йөкмәтәм.\nӨсөнсө. Больничныйҙа булған йәки эшен юғалтҡандарға норма билдәләргә тәҡдим итәм: эшкә яраҡһыҙлыҡ буйынса түләүҙәр айына бер минималь хеҙмәт хаҡынан (МРОТ) да кәм булмаған сумманан сығып иҫәпләнергә тейеш. Хәҙер ҡайһы бер категория граждандарҙан тыш, эшһеҙлек буйынса иң юғары пособие айына 8 мең һум менән сикләнә. Уның күләмен минималь хеҙмәт хаҡы күләменәсә, йәғни 12130 һумғаса арттырырға тәҡдим итәм.\nДүртенсе. Ҡулланыусылар һәм ипотека кредиттары буйынса каникулдар булдырыуҙы тәҡдим итәм. Рәсәй банкына шәхси эшҡыуарҙар өсөн дә кредиттарҙы пролонгациялауҙың шуға оҡшаш механизмдарын ҡарауын һорайым.\nБишенсе. Бәләкәй, урта бизнес, микропредприятиелар, бигерәк тә хеҙмәтләндереү өлкәһенә тотороҡло эш менән тәьмин итергә, тимәк, хеҙмәткәрҙәрен һаҡлап алып ҡалырға ярҙамлашырға кәрәк. Дәүләт был мәсьәләне хәл итеүҙә бизнесҡа ярҙам итәсәк. Бәләкәй һәм урта эшҡыуарлыҡ компанияларына алдағы ярты йылда НДС-тан башҡа барлыҡ һалымдар буйынса кисектереү бирергә. Ә микропредприятиеларға, бындай кисектереүҙән тыш, социаль фондтарға страховка иғәнәләрен түләү буйынса кисектереү бирергә. Банк кредиттарына килгәндә, бында ла ауыр хәлдә ҡалған бәләкәй һәм урта бизнес компаниялары, микропредприятиелар шулай уҡ алты айға кредиттар буйынса кисектереү алырға тейеш. Ауыр хәлдә ҡалған предприятиеларҙы банкротлыҡтан һаҡларға кәрәк. Шул сәбәпле кредиторҙарға компанияларының банкротлығы һәм уларҙан бурыстарын, штрафтарҙы түләүҙәрен талап итеү буйынса алты айға мораторий индереүҙе тәҡдим итәм.\nАлтынсы. Хәҙер беҙ граждандарҙың, бигерәк тә бәләкәй һәм урта предприятиеларҙа мәшғүл булыусыларҙың килеме кәмемәһен өсөн барыһын да эшләргә бурыслы. Уларҙың страховка иғәнәләрен ике тапҡырға - 30 проценттан 15 процентҡа кәметергә тәҡдим итәм. Әгәр эш хаҡы МРОТ күләмендә йәки кәмерәк икән, ставка элеккесә, 30 процент күләмендә ҡала.\nТағы ике сара хаҡында айырым әйтәм.\nБеренсеһе. Рәсәйҙән сит илгә, оффшор юрисдикцияһына киткән барлыҡ килемгә тейешле һалым һалынырға тейеш. Хәҙер шундай средстволарҙың өстән ике өлөшөнә бары тик 2 процент һалым һалына. Шул уҡ ваҡытта хатта бәләкәй эш хаҡына эшләп йөрөүселәр йән башына 13 процент һалым түләй. Был, йомшаҡ итеп әйткәндә, ғәҙел түгел. Шуға күрә килемен дивиденд рәүешендә сит илдәге иҫәбенә күсереүселәр өсөн һалым ставкаһын 15 процентҡа күтәреүҙе тәҡдим итәм. Әлбиттә, был ҡайһы бер илдәр менән ике тапҡыр һалым һалыуҙан ҡасыу тураһындағы килешеүҙе төҙәтеүҙе талап итә. Хөкүмәттән был эште ойоштороуын һорайым. Әгәр сит ил партнерҙары беҙҙең тәҡдимде ҡабул итмәһә, Рәсәй был килешеүҙәрҙән бер яҡлы сығасаҡ.\nИкенсе. Донъяның күп илдәрендә граждандарҙың банктарҙағы аҡсаларына һәм ҡиммәтле ҡағыҙҙарына өҫтәлгән килемгә һалым һалына, беҙҙә - юҡ. Банк вкладтары һәм ҡиммәтле ҡағыҙҙары күләме 1 миллион һумдан ашҡан граждандарҙың килеменә 13 процент һалым билдәләүҙе тәҡдим итәм. Йәғни, вклад үҙе түгел, ә унан килгән процент килеменә генә һалым һалырға. Был сара вкладсыларҙың бер процентына ғына ҡағыласаҡ.\nТағы шуны өҫтәйем: билдәләнгән ике сараны тормошҡа ашырыуҙан бюджетҡа ингән барлыҡ өҫтәмә килемде балалары булған ғаиләләргә, эшһеҙ ҡалыусыларға, больничныйҙа булыусыларға ярҙам итеүҙе финанслауға маҡсатлы йүнәлтергә тәҡдим итәм. Әгәр беҙ берҙәм булһаҡ, ағымдағы хәл-тороштоң ауырлығын аңлаһаҡ, әгәр дәүләт, йәмғиәт, граждандар бер йүнәлештә барһа, һәр ҡайһыбыҙ хәленән килгәнде эшләһә, ҡабул ителгән барлыҡ саралар һәм тағы ла ҡабул ителәсәктәре, эшләйәсәк, һөҙөмтәләрен бирәсәк.\nЯҙылған: 27.03.20 | Ҡаралған: 272


Ике тапҡыр Советтар Союзы Геройы Муса Гәрәев исемендәге Өфө кадет корпусы тәрбиәләнеүселәре башланғыс осоу буйынса әҙерлек үтә. Уҡыусы балаларҙың күнекмәләре Кушнаренко районындағы «Первушин» аэродромы биләмәһендә ойошторола. Ошонда уҡ кадеттар парашюттан һикерергә өйрәнә.\nӨфө кадет корпусы тәрбиәләнеүселәре «Первушин» аэродромында үтәсәк йәйге практикаһын ҙур түҙемһеҙлек менән көтөп алған. Ярты йыл дауамында һауала осоу буйынса теория үҙләштерелгән, хәҙер самолет штурвалы артына ултырырға ла була. Тик инструктор менән. Һәр уҡыусыға икешәр сәғәт ваҡыт бүленгән, кемдәр осоусы булырға теләй, уларға ваҡыт күберәк бирелә.\nМарш, тигеҙ сафтарға теҙелеү - кадеттың көндәлек шөғөлө. Ә бында улар һауаға күтәрелеп, парашюттан да һикерә ала. Иң мөһиме - күптәре киләсәктә осоусы булырға теләй.\nБуласаҡ хәрбиҙәр күккә күтәрелеүҙән тик ыңғай тәьҫораттар ала. Уларҙың инструктор ярҙамында һауаға күтәрелеүен Благовещен районының мәктәп уҡыусылары ла күҙәтте. «Первушин» аэродромына экскурсия менән килгән бер төркөм үҫмерҙәр кадеттар менән аралашып, самолеттар хаҡында һорашты. Шулай уҡ килгән ҡунаҡтарға юғары пилотаж оҫталығы ла күрһәтелде. Ҡыҙҙар-малайҙар Бөйөк Ватан һуғышы геройы - осоусы хаҡында презентациянан да ҡәнәғәт ҡалды.\nЭкскурсия барышында Благовещен районы мәктәп уҡыусылары вертолет, самолеттар менән ҡыҙыҡһынды, кадеттар менән дуҫлашты. Артабан уларҙы музейҙар буйлап сәйәхәт көтә. Ә инде Өфө кадет корпусы тәрбиәләнеүселәренең йәйге практикаһы дауам итә. Улар тормошон да һауа менән бәйләргә уйлай. Изге маҡсат, әлбиттә, ныҡышмалдар өсөн бер ниҙә тормай.


Балаларҙы ла йәлләмәйҙәр бит... » "Урал" гәзите\nБелорет ҡалаһының бер биҫтәһендә сыҡҡан янғында ике баланың ғүмере ѳҙѳлѳүе хаҡында хәбәр иткәйнек. Башҡортостан Республикаһы дәүләт ғәҙәттән тыш хәлдәр хеҙмәтенең пресс-службаһы хәбәр итеүенсә, янғын сыҡҡан йорт хужабикәһе күршеһе менән тыуған кѳн мәжлесе үткәреп ултырған. Ике балаһы ла шунда булған. Ҡатындар ҡапыл ғына сыҡҡан тѳтѳндѳ күреп верандаға сыға һәм үҙҙәре дѳрләп янған утты һүндереп маташа. Әммә ут бик тиҙ йортҡа күсә һәм улар ѳйгә инеп балаларҙы алып сыға алмай ҡала.\n“Тикшереү күрһәтеүенсә, 2012 йылдың 23 ноябре йорт хужабикәһе һәм уның танышы араһында ирен кѳнләшеү сәбәпле, ғауға булған. Йорт хужабикәһенең ҡотортоуына бирелеп, 27 йәшлек йәш ҡатынды урындағы кешеләр туҡмаған”, - тиелә мәғлүмәт сығанағында.\nШул уҡ кѳндѳ туҡмалған ҡатын ѳйҙѳ үртәргә маташа, әммә хужабикә ваҡытында күреп ҡалып, утты һүндерә һәм полицияға хәбәр итеп тормай. “2012 йылдың 25 ноябрь кисендә үс алыу теләге менән янған ҡатын үҙендә ҡалған дизель яғыулығын верандаға, йортҡа һибә лә ут тѳртә”, - тип аныҡлай ведомствоның пресс-службаһы.\nИке баланың ғүмерен ҡыйған янғын буйынса енәйәт эше ҡуҙғатылған. Балаларҙы үлтергән ѳсѳн яза ҡаты буласаҡ. Һәләк булған балаларҙың әсәһе лә уттан зыян күргән һәм хәҙерге ваҡытта дауаханала ята.\nҮҘ ХӘБӘРСЕ .


Белорет районында авиаһәләкәт һөҙөмтәһендә һәләк булыусылар ғаиләләренә берәр миллион һум күләмендә аҡсалата ярҙам күрһәтеләсәк\nБыл хаҡта Башҡортостан Урман хужалығы министры урынбаҫары Марат Шәрәфетдинов белдерҙе. Дөйөм ятаҡта йәшәгән ведомство хеҙмәткәрҙәренең ғаиләләренең торлаҡ шарттарын яҡшыртыу мәсьәләһе ҡарала. Хәтерегеҙгә төшөрәбеҙ, бәхетһеҙ осраҡ 4 майҙа теркәлде. Роббинсон-44 вертолеты Белорет районында урман янғындарын күҙәтеү маҡсатында һауаға күтәрелгән була. Авиаһәләкәттә борттағы өс кешенең ғүмере өҙөлдө.


Иҫке Собханғол мәктәбендә район балалар баҡсалары тәрбиәләнеүселәре араһында “Урал батыр” эпосын ятҡа һөйләүсе йәш сәсәндәр бәйгеһе үтте. Дүртенсе йыл рәттән үткән сараға 49 йәш сәсән йыйылды.\nБалалар ике төркөмгә бүленеп көс һынашты: 5 йәшкә тиклемгеләргә 50-100 юл, 6-7 йәшлектәргә 120-нән 250 юлғаса өҙөк ятлау талабы ҡуйылғайны. Кескәй сәсәндәр конкурсҡа етди әҙерләнгән ине, уларҙың сығыштарын тамаша ҡылырға ата-әсәләре лә килгәйне. Район мәғариф бүлеге методисы Роза Ғүмәрова бәйге шарттары менән таныштырып, балаларға уңыштар теләгәс, кескәйҙәр бер-бер артлы сығып сәхнәлә һынау тотто. Йәш сәсәндәр тәрбиәселәре, ата-әсәләре әҙерләгән үҙенсәлекле костюмдарҙа, милли кейемдәрҙә сығыш яһанылар. Уларҙың ихлас сығышы: эпосты тасуири ятлап, кемдәрҙеңдер ҡумыҙҙа уйнап, ҡобайыр әйтеп, осоп-төшөп бейеүе һоҡландырҙы. Яңы ғына өс йәштәре тулған иң бәләкәй ҡатнашыусылар - Ҡурғашлынан Фаягөл Асҡарова, Яңы Усман ҡыҙҙары Гөлсибәр Баязитова менән Зарина Йосоповаларҙың эпостың 70-шәр юлын ятлап ишеттереүе һөйөндөрҙө.\n3-5 йәшлектәр араһында Иҫке Собханғолдағы “Аҡбуҙат” балалар баҡсаһынан Гөлназ Манапова Гран-при яуланы. 4 йәшлек кенә Гөлназ сәхнәлә үҙен ҡыйыу тотоуы менән айырылып торҙо. 1-се урынды Әтектән Әлфиә Хәкимова, 2-се урынды Иҫке Монасиптан Исмәғил Йыһануров, Яңы Мөсәттән Гүзәлиә Мырҙабаева, “Аҡбуҙат” балалар баҡсаһынан Булат Исмәғилевтар алһа, 3-сө урын “Аҡбуҙат” балалар баҡсаһынан Зөлхизә Вәлитова һәм Гөлназ Тулыбаева, Яуымбайҙан Лиана Исхаҡова, Ҡурғашлынан Фаягөл Асҡарова, Баҙал балалар баҡсаһынан Рүзидә Хәмиҙуллиналарға бирелде.\n6-7 йәшлектәр араһында Гран-прины Баҙал балалар баҡсаһынан сәхнәгә бейеп сығып, эпосты башҡорт, рус, инглиз, немец телдәрендә ятлап, ҡумыҙҙа уйнап, ҡобайыр әйтеп, Айһылыу образын сағылдырған Нәзилә Иманғолова алды. 1-се урында - Аҫҡарҙан Илзидә Ғиззәтуллина, 2-се – Әтектән Әлфинә Алғазина, Рәлиә Арыҫланғужина (“Аҡбуҙат” балалар баҡсаһы), 3-сө урында – “Ҡайынтүш” балалар баҡсаһынан игеҙәктәр Айгүзәл һәм Йәнгүзәл Аҙанғоловалар, “Аҡбуҙат” балалар баҡсаһынан Тайфур Сәитбатталов, Гөлзифа Мостафина, Тимерҙән Фидәлиә Бикмөхәмәтова.\nАйсар Йәғәфәров, Ирхан Сәйфетдинов, Айгизәр Вәлитов, Ильяс Йәғәфәров, Роман Йәнсурин - “Урал батыр вариҫы”, Айһылыу Әминева - “Сая ҡыҙ”, Салауат Малакаев – “Сая егет”, Зарина Йосопова, Гөлсибәр Баязитова, Нурзидә Миңдеғолова, Дилә Медаева – “Өмөт”, Нәркәс Ҡунафина – “Тамашасы һөйөүе” номинацияларына лайыҡ булдылар.\nХалҡыбыҙҙың оло хазинаһы булған “Урал батыр” эпосын данлаусы, һаҡлаусы, һанлаусы бәләкәстәргә “Афарин!” тип кенә әйтке килә.


Башҡортостанда йәшәүселәргә шәхси төҙөлөш йәки утын әҙерләү өсөн ағас алыу еңелләшә. | ГТРК «Башкортостан» — Новости Уфы и РБ\nБашҡортостанда йәшәүселәргә шәхси төҙөлөш йәки утын әҙерләү өсөн ағас алыу еңелләшә.\n06 сентября 2018 — 16:00 ГТРК «Башкортостан»\nБашҡортостанда йәшәүселәргә шәхси төҙөлөш йәки утын әҙерләү өсөн ағас алыу еңелләшә. «Һаҡсыл хөкүмәт» проектын ғәмәлгә ашырыу барышында килешеү төҙөү ваҡыты дүрт айҙан ике айға тиклем кәметелде. Был хаҡта Башҡортостан Урман хужалығы министрлығынан хәбәр иттеләр. Мөлкәттәре янғындан йәки тәбиғәт ғәрәсәтенән зыян күреүселәр сираттан тыш ағас алыу хоҡуғына эйә, тип хәбәр итә «Башинформ» агентлығы.


Алаҡай — Башҡорт Википедияһы\n80 231 870 002\n80 631 470 111\nАлаҡай (рус. Алакаево) — Башҡортостандың Ишембай районындағы ауыл. 2010 йылдың 14 октябренә ҡарата халыҡ һаны 119 кеше. Скворчиха ауыл Советы составына инә. Почта индексы — 453227, ОКАТО коды — 80 231 870 002.\n2010 йыл 14 октябрь 119 49 70 41,2 58,8\nАлаҡай — Юрматы ырыуының Аҙнай түбәһенә ҡараған ауыл.\n1770—1822 йылдарҙа ауылға нигеҙ һалған Алаҡай улы Юлдашбай йәшәгән. Уның балалары: Рамаҙан (уның балалары: Ишемғол, Лоҡман, Алсынбай) һәм Ишембай Юлдашбаевтар\n1830 йылдарҙа ауылда 25 йортта 193 кеше йәшәгән. Ауыл халҡы 220 ат, 172 һыйыр, 56 һарыҡ, 117 кәзә; 92 умарта һәм 9 солоҡ тотҡан. Кеше башына бишәр бот иген сәскәндәр.\nXIX быуат аҙағы XX быуат башында ауылда мәсет булған. 1930 йылдарҙа башланғыс мәктәп асыла. Мәҡтәптең тәүге уҡытыусыһы- Хәмит Юлдашбаев (күренекле ғалим-тарихсы Билал Юлдашбаевтың атаһы). Мәктәп мөдирҙәре: 1945—1947 йылдарҙа- М.Юлдашбаева, 1949—1967 йй- Арыҫланбәк Искәндәр улы Ғүмәров, 1968—1969 йй- Рая Я.Ҡадирова,1981-1983 йй- Рабиға Я.Йәһүҙина,1883-1993 йй- эшләмәгән,1993- 2015?йй- Ғәйнуллина Зәлиә Г. Уҡытыусылар- Тимерова Нәзирә Мансур ҡыҙы (Белорет районынан, 1950—1981 йылдарға тиклем), Тимерова Мәғүзә Аүхәҙи ҡыҙы һ.б.\n1937—1941 йылдарҙа балалар Кинйәкәй ете йыллыҡ мәктәбенә уҡырға йөрөй. Билал Юлдашбаев 1941 йылда ошо мәктәпте тамамлай. Уҡытыусы ир-егеттәр һуғышҡа китеп бөткәс, мәктәп башланғыс мәктәп булып ҡала. Алаҡай ауылы балалары әлеге Мәләүез районына ҡараған Юлдаш ауылына (Ағиҙелдең һул яҡ ярында), Ишембай ҡалаһына 3-се һәм 17-се мәктәпкә (Халыҡ Сейәлек тип йөрөткән нефтселәр ҡасабаһына, һуңыраҡ, «Нефтяник» совхозына йөрөп уҡый).\n1959 йылдың 21 декабрендә элекке мәсет бинаһында урынлашҡан мәктәп янып бөтә. 1960—1961 йылдарҙа ауылда яңы кирбес мәктәп төҙәлә (мөдире Ғүмәров А. И.).\n1930 йылдар башында ауылда «Алға» колхозы төҙөлә, һуңыраҡ уға «Ағиҙел» исемен бирәләр (Юлдаш, Кинйәкәй ауылы менән бергә). Уның идараһы әле рәсми документтарҙа Күл урамы тип аталған Алғы урамдың тау яҡ осонда урынлаша. Ул бина- Скворчиха (Ҡолан) ауылындағы бер бай кешененең өйөнәң бер өлөшө булған. Тәҙрә ҡапҡастары, кәрниз аҫтындағы ағастан селтәрләп эшләнгән биҙәктәре башҡа өйҙәрҙә булмағанса матур итеп эшләнгән өйҙө халыҡ «кәнсәләр» тип йөрөтә. 1960-сы йылдар уртаһында ауылға электр үткәргәс, колхоз тәүге телевизор ала («Енисей» маркалы).\n1970 йылдарҙан башлап, йылдам үҫкән Салауат ҡалаһы етәкселәре Алаҡай ауылы ерҙәрен ҡала биләмәһе итеп теркәргә ынтыла. Тик тирә-яҡтағы башҡа ауылдарҙан айырмалы, Алаҡай халҡы быға бик ныҡ ҡаршы тора һәм үҙ ерҙәрен һаҡлап ҡала\n1990-сы йылдар башында илдә колхоздар таратыла башлай. Алаҡай ауылы халҡы «Маяҡ» кохозына берләшә (рәйеме Рәсүл Йәһүҙин), ләкин ул да бик оҙаҡ эшләмәй. Ауыл йәштәре электән Салауат ҡалаһында эшләй, ололар хаҡлы ялға сыға бара.\n2000 йылдарҙан башлап, ауыл яңырыу кисерә. Ҡалала эшләп йөрөгән йәштәр, ситтә эшләп, хаҡлы ялға сыҡҡан, ләкин әле үҙ көсөндәге ауыл кешеләре, ата-баба нигеҙенә яңы йорттар ҡора башлай. Бөйөк Ватан һуғышы ваҡытында һәләк булып ҡалған ауылдаштарҙың исемдәрен мәңгеләштереү өсөн ауыл халҡы аҡса йыйып, мәктәп алдында һәйкәл ҡуя (2010).\n2015 йылдың 3 мартында ауыл халҡы йыйылышы ауыл билмәһендә ТОС(территориально-общественное самоуправление) булдырырға ҡарар итә. Уның Уставы шул уҡ йылдың 9 апрелендә ҡабул ителә. Территориаль йәмғиәт үҙидараһының тәүге рәйесе- Герасименко (Ҡасҡынова) Сәлимә Алтынтимер ҡыҙы була (2015—2018), 2015 йылдан — ауыл фельдшеры Сөйәрғолова Ләйсән Шамил ҡыҙы. ТОС ауыл биләмәһендә халыҡтың көнкүрешен яҡшыртыу, мәҙәни тормошон йәнләндереү һәм власть органдары менән бәйләнештә урындағы мәсьәләләрҙе хәл итеү өсөн булдырылған. Ауыл депутаттары, активистары тырышлығы менән ауылға асфальт юл һалынған, газ үткәрелгән, тирә-яҡтағы күл- йылғалар тәртиптә тотола, тәбиғәт байлыҡтарына яҡында ғына ятҡан ҡала кешеләре тарафынан ҡул һуҙыу осраҡтары булғанда тейешле сара күрелә. Урындағы башланғысты хуплау программаһына ярашлы клубҡа ремонт үткәрелгән. Клубта (мөдире Ғәйнуллина З. Г.) үткәрелгән сараларҙы әҙерләүҙә, үткәреүҙә әүҙем ҡатнаша.\nАлаҡай ауылы менән Салауат ҡалаһын Ағиҙел аша тоташтырған күпер\nАуыл Ағиҙел йылғаһының урта ағымында, Ағиҙел йылғаһының боронғо юлында, Салауат ҡалаһы янында урынлашҡан. Салауат ҡалаһы — Ағиҙел йылғаһының һул яҡ ярында, Алаҡай ауылы- уң яҡ ярында. XX быуат башына тиклем Алаҡай ауылы Ағиҙелдең яры буйында, әлеге ваҡытта «Күмәк тирәк» тип йөрөтөлгән урында булған. Йыш ҡына ташҡындар ваҡытында ауылды һыу баҫҡанға күрә, ауыл кешеләренең бер өлөшө Ағиҙелдең һул яҡ ярына күсеп сыға (хәҙерге Салауат ҡалаһы биләмәһендә), икенселәре- ташҡын ваҡытында малды ҡыуырға уңайлы булыр тип, тауға табан күсенә.\nРайон үҙәгенә тиклем (Ишембай): 12 км\nАуыл советы үҙәгенә тиклем (Скворчиха): 20 км\nЯҡындағы тимер юл станцияһы (Сапават): 6 км (Ишембай аша-27 км)\nЙәштәр урамы (рус. улица Молодежная), ауыл халҡы ҡушҡан исеме Тайбан (Тайвань утрауы Ҡытайҙан айырылған саҡта бында Сушилка күле артында йорттар һалып, ауылдан айырылыуға бәйле ҡушылған атама)\nКүл урамы (рус. улица Озерная), халыҡ биргән исеме- Алғы урам (ике ос атамаһы: Ҡортло төбәк (күл, тау яғы), Кәптәй (Салауат ҡалаһы, Ағиҙел яғы)\nМәктәп урамы (рус. улица Школьная) (халыҡ уны Артҡы урам тип йөрөтә). Урам Сушилка күленән башланып, Дубыр (конный двор, ат һарайы) осона тиклем һуҙылған. урам уртаһында мәсет (һуңыраҡ уның урынында кирбес мәктәп төҙөлә, әлеге ваҡытта ул клуб булып хеҙмәт итә). Мәктәп урамында Бөйөк Ватан һуғышында һәләк булған ауылдаштарға ауыл халҡы үҙ иҫәбенә һәйкәл ҡуйған.\nАуыл исеме бында беренсе булып XVIII быуатта килеп төпләнгән Алаҡай исемле Юрматы ырыуы кешеһе исеменә бәйле.\nХалыҡ телендәге урам исемдәре: Алғы урам (рәсми исеме- Күл урамы), Артҡы урам ((Мәктәп урамы), Тайван (Сушилка күленең көнсығыш ярында). Тайван урамы 1947 йылда Ҡытайҙа граждандар һуғышы тамамланып, Тайвань Ҡытайҙан айырылған осорҙа барлыҡҡа килә. Халыҡ мәрәкәләп, ауылдан ситтәрәк ятҡан урамды Тайвань тип йөрөтә башлай.\nАлаҡай ауылы янынан ағып ятҡан йылға ауылдан 2 км тирәһе көньяҡтараҡ, тау аҫтында башлана. Юлдаш ауылына табан барған юлдағы тау һырты- Ҡыятау (йырын буйы). Йылға тауҙан (дөрөҫөрәге боронғо диңгеҙ ярынан) ағып төшкән ҡар- ямғыр һыуҙары, бер нисә ваҡ шишмә иҫәбенә тулылана. Уның көньяҡ осо тотош ереклек менән ҡапланған. Ауылға етәрәк, еректәр көньяҡ яр буйлатып үҫә, йылға тотош тиерлек ҡамыш менән ҡапланған, асыҡ урындары һирәк. Ул 1960 йылдарға тиклем ауыл янында ике тармаҡҡа бүленеп ағып ятҡан.Һуңыраҡ уны балсыҡ, тупраҡ ташып, быуып, күпер төҙөгәндәр. Шуға күрә, бер тармағы күл хасил иткән, унда йәйен балыҡ тоталар, ҡышын шыуғалаҡ яһап, конькиҙа, өйөрлтмәктә шыуалар.\n«Көлкә» — Ишкинин Ғайса бабай өйө турыһындағы кисеү урыны."Тимерлек күле" ауылдың көнбайыш осонда, Салауат юлында. «Гөрләүек»- Салауатҡа барған юлда, ауылдан 500 м тирәһе ситтәрәк, ауыл балалырының йөҙөргә өйрәнә торған урыны. Уны ауыл кешеләре үҙ көсө менән таҙартып, пляж эшләгән. «Туплау»- ауыл көтөүен тауҙан алып төшөп, һыу эсерә торған урын. «Ташйөҙөк»- йылғаның ауылдан төньяҡ-көнбайыштараҡ ятҡан һай өлөшө.Унда иң бәләкәй бала-саға йөҙөргә өйрәнә, селбәрә һөҙә.\nТайвань менән Мәктәп күле араһындағы йәйен кибә торған күл-«Сушилка күле». Уның ярында колхоз осоронда ашлыҡ киптергәндәр. Ямғырлы йылдарҙа Зыярат тауынан ағып төшкән шишмә һыуы иҫәбенә тулылана.\nҠолҡай- Мәктәп урамы артындағы, бер аҙ мәктәптән көнбайышыраҡ ятҡан, йәйен ҡорой торған күл.\nҺалабаш күле-Мәктәп урамы артында, ауылдан ситтәрәк.\nДөйәсумған күле- Ишембай ҡалаһына һыу ҡыуҙырыусы ҡоролмалар (водокачка) яғындағы күл.\nҠыҙыл морон- ауылды уратып торған тауҙарҙың бер өлөшө (тауҙың Ишембай яғына боролоп киткән урыны, морон-мыс)\nЭтъятыу-ауылдан 5 км көнсығыштараҡ ятҡан һырттың бер өлөшө.Олотау- Тирмән-Йылға ауылына етәрәк бейек тау (300 м самаһы).\nТашлығыртау— Ишембай районындағы тау, Ишембай ҡалаһының Тирмән-йылға микрорайоны, Алаҡай, Оло Байыҡ, Яңы Николаевка ауылдары янында урынлашҡан.\nЕреклекүл Ишембай районы Алаҡай ауылынаннан бер километр алыҫлыҡта көньяҡ-көнбайыштараҡ Ағиҙел йылғаһы үҙәнендә урынлашҡан. Оҙонлоғо 500 м, киңлеге 50 метр самаһы.\nБурһыҡ шишмәһе — Ишембай ҡалаһының көньяҡ микрорайоны — Тирмән-Йылға ҡасабаһы һәм Алаҡай ауылы араһындағы Олотау итәгенең көнбайыш яғында Бурһыҡ (урындағы һөйләш буйынса «Бурҫыҡ») соҡоронда, көнсығыштан көнбайышҡа табан аға.\nСәскәкүл — Башҡортостан Республикаһы Ишембай районы Алаҡай ауылынан төньяҡтараҡ 1 км алыҫлыҡта Ағиҙел йылғаһының элеккеге юлында урынлашҡан күл.\nЙәһүҙин Рәсүл Нәсим улы — механизатор, агроном, «Маяҡ» колхозы рәйесе. «Почёт Билдәһе» ордены (1974), 3-се дәрәжә Хеҙмәт Даны ордены (1984)кавалеры.\nМәжитова Лена Арыҫланбәк ҡыҙы- табип, Хеҙмәт Ҡыҙыл Байраҡ ордены кавалеры (1978).Ишембай районының тәүге табиптарының береһе (1965 й.).\nМөлөков Вәсим Ҡасим улы — алдынғы механизатор, Башҡортостан Юғары Советы депутаты, Ленин ордены кавалеры (1968). Ишембай районының Почётлы гражданы (2002).\nЮлдашбаев Билал Хәмит улы- ғалим-тарихсы. Тарих фәндәре докторы. 1928 йылда Юрматы ауылында (Ишембай ҡалаһы) тыуған, Алаҡай ауылында үҫкән.\n↑ Решение Салаватского городского Совета РБ от 20 февраля 2001 года «О передаче г. Салавату населённых пунктов д. Алакаево, д. Кинзякаево, д. Юлдашево, д. Михайловку Скворчихинского сельсовета Ишимбайского района Республики Башкортостан с принадлежащими им территориями и земель СПК „Маяк“». Региональное законодательство. Башкортостан. Тәүге сығанаҡтан архивланған 26 февраль 2014. 10 ноябрь 2011 тикшерелгән. 2014 йылдың 26 февраль көнөндә архивланған.\n↑ ТОС «Алакай»\n↑ «Налог Белешмәһе» системаһында Алаҡай ауылы\nhttps://ba.wikipedia.org/w/index.php?title=Алаҡай&oldid=1132961 ҡабул ителгән\nБыл бит һуңғы тапҡыр 18:00 6 май 2022 үҙгәртелгән.


Баш ҡала уҡыусыларын «Мәҙәниәт йылы» конкурсында ҡатнашырға саҡыралар // Мәҙәниәт | новости башинформ.рф\nБаш ҡала уҡыусыларын «Мәҙәниәт йылы» конкурсында ҡатнашырға саҡыралар\n17:55, 2 апреля 2014 Мәҙәниәт\nБашҡортостандың Милли әҙәбиәт музейы Өфөнөң 5, 6, 7 синыф уҡыусылары өсөн «Мәҙәниәт йылы» ижади эштәр конкурсы тураһында иғлан итте. Конкурс мәҙәниәт кимәлен арттырыу, интелектуал һәм ижади һәләттәрҙе ярыш формаһында үҫтереү һәм күрһәтеүҙә мөмкинлектәр биреү маҡсатында уҙғарыла. Бәйгелә ҡатнашыу өсөн А4 форматында йыйылмалы формала буклет әҙерләргә кәрәк. Эштә фотолар, һүрәттәр, шиғырҙар, кросвордтар ҡулланырға мөмкин, ул уҡыусының аң даирәһе киңлеген күрһәтергә тейеш. Конкурс эштәре Өфө ҡалаһы, Достоевский урамы, 160 адресы буйынса ҡабул ителә. Белешмәләр өсөн телефон: (347) 228-43-92. Иң йөкмәткеле һәм матур биҙәлгән проекттар 19 майҙа «Музейҙар төнө» акцияһы көнөндә конкурс комиссияһы тарафынан билдәләнәсәк һәм иғлан ителәсәк.\nТеги: конкурстар,башҡортостан республикаһында мәҙәниәт йылы


Башҡортостандың арбитраж суды «Роснефть»тең «Система» корпорацияһына дәғүәһен ҡарауҙы бер аҙнаға күсерҙе\nЯуап тотоусылар документтарҙы өҫтәп өйрәнеү өсөн бер ай ваҡыт һорағайны, әммә яңы хужалар эште тиҙерәк ябыу яҡлы. Киләһе суд ултырышы 19-сы июлдә үтәсәк.\n«Система» юристары суд залына бер түгел 4 сумаҙан документ менән килде. Был аңлашыла, нефть компанияһы тирәләй низағ бер нисә йыл инде тынмай. «Башнефть» компанияһы Мәскәүҙең «Система» корпорацияһы ҡарамағына 2009-сы йылдан күсте. Ә биш йылдан һуң дәүләт был һатып алыу килешеүен законһыҙ тип тапты. Дәүләт милкенә ҡайтарылған компанияны «Роснефть» һатып алды. Аудит тикшереүҙәре «Система» вәкилдәренең «Башнефть» активтарын махсус рәүештә ситкә сығарыуын иҫбатланы. Ә яңы хужалар ошо йылдарҙағы юғалтыуҙарҙы 170 миллиард һум күләмендә баһалай, был Башҡортостандың йыллыҡ бюджетына тиң тиерлек. «Роснефть», «Башнефть», республика Хөкүмәте килтерегән зыянды ҡайтарыу өсөн арбитраж судҡа мөржәғәт итте. Бөгөнгө суд ултырышы икенсеһе.\n«Башнефт»тең элекке хужалары судҡа үтенес артлы үтенес ебәреүен дауам итә. 2014-се йылда директорҙар советы рәйесе булған Феликс Евтушенковты йәлеп итеү тәҡдимен судья бөгөн дә кире ҡаҡты. Башнефттең 200-гә яҡын акцияһын һатып алған һәм үҙен зыян күреүсе тип иҫәпләгән юристың ғаризаһы ла судта яҡлау тапманы.\nРөстәм Хәмитов нефть заводын төҙөкләндереүгә 40-45 миллиард һум аҡса талап ителәсәген белдерҙе. Предприятиены яңыртыуға илке-һалҡы ҡараш булған. Уның ҡарауы «Башнефть»тең элекке топ-менеджерҙары үҙҙәренең хеҙмәтен бик юғары баһалай, эш хаҡынан тыш ҙур премиялар ҙа түләнә.\n«Башнефть» компанияһының яңы хужаһы республикала тармаҡтың үҫешенә ыңғай этәргес бирҙе. Атап әйткәндә, хәйриә программаларын финанслау артҡан. Системалар әүәл был маҡсатта йылына 1 миллиард һум аҡса йүнәлтәһә, «Роснефть» хәҙер сумманы 4 тапҡырға күтәргән. Башҡортостан башлығы белдереүенсә, әгәр ҙә суд дәғүә белдереүселәрҙең талаптарын үтәп, зыянды ҡайтарыу тураһында ҡарар ҡабул итһә, ғәҙеллек тантана иттте тип әйтергә мөмкин буласаҡ.\n«Система» корпорацияһы идара иткән осорҙа килтерелгән юғалтыуҙарҙы ҡайтарыу буйынса суд ултырыш һуңғыһы түгел. Яуап тотоусылар бер айлыҡ тәнәфес һорауға ҡарамаҫтан, дәғүә белдереүсе яңы хужалар, йәғни «Роснефть» яғы эште тиҙерәк тамамлау яғында. Артбитраж суд киләһе ултырышты 19-сы июлгә тәғәйенләне.


Ял көндәрендә республикала 19 юл-транспорт ваҡиғаһы теркәлде. аварияла бер кешенең ғүмере өҙөлдө, 21 кеше йәрәхәтләнде\nЮл хәрәкәте хәүефһеҙлеге дәүләт инспекцияһынан хәбәр итеүҙәренсә, бәхетһеҙ осраҡтарҙың төп сәбәбе ҡаршы һыҙатҡа сығыу. Һауа торошона бәйле, юлдарҙа ҡатмарлы хәл һаҡлана. Ҡалын көрт һәм юлдағы йырынтылар автомобиль менән идара итеүгә ҡамасаулай. Шуға ла бигерәк тә юл ыңғайына барған автомобилде уҙам тип ҡаршы һыҙатҡа сыҡҡанда икеләтә иғтибарлы булырға кәрәк. Инспекторҙар тиҙлек режимын арттырмаҫҡа, оҙон юлға сығыуҙы кисектереп торорға кәңәш итә.


Рәми Ғарипов исемендәге башҡорт гимназияһы 75 йыллығын билдәләй // Мәҙәниәт | новости башинформ.рф\n12:53, 20 ноября 2019 Мәҙәниәт\nӨФӨ, 2019 йыл, 20 ноябрь. /«Башинформ» мәғлүмәт агентлығы, Ләйлә Аралбаева/.\nРәми Ғарипов исемендәге 1-се башҡорт республика гимназия-интернаты 75 йыллыҡ юбилейын билдәләй. Беренсе вице-премьер Андрей Назаров Башҡортостан хөкүмәтенең тейешле бойороғона ҡул ҡуйҙы.\n22 ноябрҙә «Торатау» конгресс-холында юбилейға арналған тантаналы сара була. Сараға әҙерләнеү һәм уны үткәреү өсөн хөкүмәт премьер-министры урынбаҫары Фәнүр Йәғәфәров етәкселегендә ойоштороу комитеты булдырылды.\nОйоштороу комитетына тантаналы сараға әҙерләнеү, уны уҙғарыу буйынса программа әҙерләү һәм раҫлау бурысы йөкмәтелде.\nБашҡортостан Республикаһының Матбуғат һәм киң мәғлүмәт саралары агентлығы тантананы матбуғатта яҡтыртырға, Башҡортостан Республикаһы буйынса Эске эштәр министрлығы сараны уҙғарыу осоронда хоҡуҡ тәртибен тәьмин итеүҙә ярҙам күрһәтергә тейеш.\nРәми Ғарипов исемендәге 1-се башҡорт республика гимназия-интернаты лайыҡлы рәүештә милли кадрҙар әҙерләү урыны тип атала. Белем усағы бик күп йәштәргә оло тормошҡа юллама бирҙе. Интернат республикала ғына түгел, ә унан ситтә лә абруй һәм дан ҡаҙанған ғалимдар, инженерҙар, агрономдар, уҡытыусылар, яҙыусылар, рәссамдар, композиторҙар, дәүләт һәм йәмәғәт эшмәкәрҙәрен тәрбиәләп сығарҙы.\nУҡыу йорто ауыр Бөйөк Ватан һуғышы йылдарында республика башҡорт урта мәктәбе итеп асылған. 1956 йылда интернат статусын алған.\n1991 йылдың йәйенән белем усағы хәҙерге исемен йөрөтә. Шул саҡта гимназияға үҙенең күренекле уҡыусыларының береһе — Башҡортостандың халыҡ шағиры Рәми Ғариповтың исеме бирелә.\nТеги: мәғариф, юбилейҙар


Германияны һыу баҫҡан\nБылтыр декабрь аҙағында яуған көслө ҡар һәм көндәрҙең кинәт йылытып ебәреп, ямғырҙар яуыуы Германиялағы Мозель, Майн һәм Рейн йылғаларында һыу кимәленең ҡырҡа күтәрелеүенә килтерҙе.\nШәмбелә Мозель йылғаһы буйында урынлашҡан 30-ҙан ашыу ҡала һәм ауыл һыу баҫыуҙан зыян күрә. Кохем һәм Целль ҡалаларының урамдарында һыу 1,5 метрға тиклем күтәрелә. Ял көнө Кобленц ҡалаһын да һыу баҫа. Бында һыу кимәле 8,3 метрға тиклем еткән. Ҡаланың Мозель йылғаһының Рейнға ҡойған урыны бер метрға һыу аҫтында ҡалған, шулай уҡ яр буйындағы йорттарҙы ла һыу баҫҡан. Әле 5 мең кеше йәшәгән кварталды һыу баҫыуы ихтимал, тип фаразлайҙар. Шишәмбелә һыу Кельн менән Дюссельдорфҡа ла барып етәсәк.\nЯңы система цунами яҡынлашыуы тураһында иҫкәртә\nТымыҡ океан ярында цунами яҡынлашыуы тураһында хәбәр итеүсе яңы система эшләй.\nЯр буйлап биш метр тәрәнлектә махсус датчиктар урынлаштырылған. Улар ярға етеп, яр буйындағы төҙөлөштәрҙе емерә алырлыҡ тулҡындарҙы дөрөҫ итеп билдәләй ала. Яңы ҡорамал ярҙамында тулҡындарҙың тиҙлеген һәм уларҙың үҙгәреүен минутына тиклем иҫәпләп сығарырға мөмкин. Яңы система диңгеҙ төбөнән алынған мәғлүмәтте автоматик режимда Владивостоктағы Цунами үҙәгенә һәм Рәсәй буйынса Берҙәм диспетчер хеҙмәтенә хәбәр итә. Хәҙер Приморье крайы халҡы яҡынлашып килеүсе тулҡын тураһында тиҙ арала иҫкәртеләсәк.\nСамолет һәләкәткә осраған\nИрандың төньяҡ-көнбайышында Iran Air авиакомпанияһының пассажир самолеты һәләкәткә осраған.\nЛайнер Тәһрандан Урмия ҡалаһына осош яһаған. Көслө ҡар һәм томан арҡаһында самолет мәжбүри туҡталыш яһарға тейеш булған. Беренсе ынтылыштан ул ергә төшә алмай, икенсе ынтылыш яһаған ваҡытта бер нисә өлөшкә бүленә. Самолетта барлығы 100-ҙән ашыу пассажир була.\nИран дәүләт мәғлүмәт агентлығы хәбәр итеүенсә, 77 кеше һәләк булған.\nАльпинистар ҡамауҙа ҡалған\nӨс Украина саңғысыһы Альптағы Монблан тауында 4303 метр бейеклектә ҡамауҙа ҡалған.\nКөн торошоноң ҡапыл боҙолоп китеүе арҡаһында кесе йоманан алып улар хәрәкәт итеүен туҡтатырға мәжбүр булған. Һуңғы көндәрҙә яуған йомшаҡ ҡар һәм көслө ел һөҙөмтәһендә альпинистар янына ҡотҡарыусылар ҙа яҡынлаша, хатта вертолет та күтәрелә алмай. Ҡотҡарыусылар әйтеүенсә, ел көсәйгәндән-көсәйә бара, һәм Украина спортсыларын аҙыҡ-түлек һәм газ, башҡа кәрәкле әйберҙәр менән тәьмин итеү мөмкин булмаясаҡ. Өҫтәүенә, яҡын көндәрҙә көн торошоноң һәйбәтләнеүе лә көтөлмәй. Ә һуңғы көндәрҙә яуған ҡар ҡатып өлгөрмәгәнлектән, уның өҫтөнән хәрәкәт итеүе лә бик хәүефле. Саңғысылар менән радиобәйләнеш булдырылған. Улар ҡарҙа өң яһап, шунда палатка ҡорған. Һаулыҡтарына әлегә ҡурҡыныс янамай, әммә аҙыҡ-түлектәре бөтөп бара.\nСығыу ваҡыты 11-01-2011, 18:45 | Ҡаранылар: 1055\nЕңеү түбәһен еңде лә ул...


"Башинформ" агентлығында "Нефтехимик" (Салауат) клубының с уперлигаға сығыуына арналған матбуғат конференцияһы уҙҙы. Жу рналистар менән осрашыу барышында клуб вәкилдәре үҙҙәренең киләһе миҙгелгә б урысын бер нисә тапҡыр ҡабатланы: төп дивизиондың абруйлы ко мандалары араһында юғалып ҡалмаҫҡа. Конференцияға саҡырылыусылар араһында Салау ат ҡала хакимиәте башлығы, ҡаланың Волейбол федерацияһы президенты Ю рий Алимов, "Салауатнефтеоргсинтез" асыҡ акционерҙар йәмғиәтенең\nгенераль директор урынбаҫары Рәшит Хужин, баш тренер һәм "Нефтехимик"\nклубы рәйесе Валерий Багметов.\nБеренсе булып һүҙҙе Юрий Алимов алды:\n- Беҙҙең команда өс йыл элек Башҡортостан Республикаһы Хө күмәте тәҡдиме менән барлыҡҡа килде. Бөгөн Салауат халҡы алтмышҡа я ҡын спорт төрө менән яратып шөғөлләнә. Тамашасыларҙы йәлеп итеүсе төрҙ әр ҙә иғтибарҙан ситтә ҡалмай. Мәҫәлән, йәй көндәре ҡалала спидвей\nменән теләп шөғөлләнәләр, беҙҙең коллектив БДБ илдәрендә өс өнсө урын биләй. Хоккей ҙа популяр - үҙебеҙҙең "Алмаз" клубыбыҙ бар. Һәм бына "Салау атнефтеоргсинтез" менән берлектә волейбол командаһын төҙөнөк .\nОҫта спортсыларҙы һәр ваҡыт ситтән һатып алыу дөрөҫ булма уын беҙ бик\nяҡшы аңлайбыҙ. Шуға күрә үҙ уйынсыларыбыҙҙы тәрбиәләү мотла ҡ, ә бының өсөн биш - алты йыл кәрәк. Өҫтәүенә йөҙ тәрбиәлә неүсенән суперлига кимәленә ғәҙәттә ике кеше генә барып етә. Шуға күрә ситтән к илгән оҫталарһыҙ булмай. Әммә беҙ барыбер интернат астыҡ, унда бер\nтөркөм балалар шөғөлләнә. Өмөтлө егеттәребеҙ ҙә бар. Ә ҡалғандары и нде волейбол йондоҙона әүерелмәһәләр ҙә физик яҡтан нығый, в аҡыттарын да бушҡа үткәрмәй. Ҡалабыҙҙың барлыҡ мәктәптәрендә лә тип әйтерлек во лейбол секциялары астыҡ. Был спорт төрө салауаттарҙың күңеленә ятты , "Нефтехимиктың" уйындарына ике - өс мең тамашасы килә. Клубт ың оҫталығы торған һайын үҫә һәм һөҙөмтәлә ул суперлигаға ба рып етте. Хәҙер Салауатҡа Рәсәй йыйылма командаһы һәм башҡа lhkkh командаларға ингән иң көслө уйынсылар киләсәк. Ә клубтың төп бағыусыһы - "Салауатнефтеор гсинтез" асыҡ акционерҙар йәмғиәте үҙен бар илгә күрһәтә аласаҡ.\n"Салауатнефтеоргсинтез" асыҡ акционерҙар йәмғиәтенең гене раль директор урынбаҫары Рәшит Хужин:\n- Предприятие ҡала менән тығыҙ бәйләнештә йәшәй. Беҙ күп кенә спорт төрҙәрен үҫтереүгә ярҙам итәбеҙ. Команданың хәҙер суперлигал а уйнаясағына бик шатбыҙ. Предприятиеның үҙ командаһы бар ик ән, был уның перспективалы һәм ышаныслы булыуына дәлил.\nБаш тренер һәм клуб рәйесе Валерий Багметов:\n- Йәштәр тураһында әйткәндә, киләһе миҙгелдә нигеҙҙә үҙеб еҙҙең резервта булған өмөтлө егеттәр йәлеп ителәсәген өҫтәрг ә кәрәк.\nӘлеге ваҡытта беҙ суперлигала үҙгәрештәр алдында торабыҙ:\nПрофесиональ волейбол лигаһы төҙөү мәсьәләһе тикшерелә. Был\nяңы структураға юғары кимәлдә уйнаусы командалар инәсәк, һәр клубтың үҙ ҡалаһындағ ы спорт һарайында урын кәмендә өс мең көйәрмән һыйҙырырға тейеш. Күп\nкенә ҡалаларҙа бындай комплекстар бар. Әммә мең тамашасыны ла ҡаб ул итә алмаған клубтар ҙа етерлек. Салауаттағы Нефтехимиктар һарайы\nбыл талаптарға яуап бирә, әммә түбә бейеклеге нормаға тура килмәй. Шуға күрә киләсәктә бына тигән яңы комплекс барлыҡҡа\nкилер тип өмөт итәбеҙ.\n- "Нефтехимиктың" киләһе миҙгелгә пландары ниндәй\n- Беҙ быны юғалып ҡалмаҫҡа тип атайбыҙ. Тырышасаҡбыҙ. Осо п сығыу тураһында һүҙ бармай, әлбиттә.\n- Барыһы ла бюджеттың ниндәй булыуынан тора. Тик ысынлап та - беҙ көслөләр лигаһында юғалып ҡалырға теләмәйбеҙ. Уйынс ылар менән контракт 25 майға тиклем төҙөлгән. Был датаға тик лем киләһе миҙгелгә составты билдәләргә кәрәк.\n- "А" юғары лигаһында ышаныслы еңеү тәьмин иткән бөгөнг ө уйынсыларығыҙ менән һеҙ суперлигала ниндәй урынға дәғүә ит ер инегеҙ\n- Мин төп дивизион командаларын яҡшы беләм һәм 12 - нән д ә түбәнерәк урын алмаҫ инек, тип ышанам. Беҙҙең волейболсыла р ҡайһы яғы менән яҡшы Бик тәжрибәле һәм оҫталар.\n- Быйылғы составтан киләһе миҙгелгә сама менән биш уйынсы\nҡалыр тип күҙаллайбыҙ.\n- Кластары күтәрелеүгә бәйле "Нефтехимиктың" бюджеты күпм егә артасаҡ\n- Бында эш "Салауатнефтеоргсинтез" асыҡ акционерҙар йәмғи әтенең "Газпром" асыҡ акционерҙар йәмғиәтенә тапшырылыуында тора. Үҙегеҙ аңлап тораһығыҙ, етәкселек Мәскәүҙә, һәм мәсьәл Ь хәл ителгәнсе бер ни тиклем ваҡыт үтәсәк. Әле улар тәҡдим ителгән сметаны өйрәнә.


Мәғариф салоны | ГТРК «Башкортостан» — Новости Уфы и РБ\n07 ноября 2019 — 13:54 ГТРК «Башкортостан»\nӨфө мәғариф тураһында тулы һәм киң мәғлүмәт сығанағына әйләнде. Рәсәйҙең 18 төбәгенән килгән 198 ойошма тәҡдим иткән заманса белем биреүҙең яңы һәм өр-яңы өлгөләренә хәбәрсебеҙ Нәфисә Кинйәбаева ла күҙ һалды.Мәғариф тармағын белгестәр менән тәьмин иткән педагогия университетының белем биреүҙең иң түбәндән иң юғарыға тиклем һәр баҫҡысын тасуирлаған экспозицияһы халыҡ-ара салонда ҡатнашыусыларҙың береһен дә битараф ҡалдырмай. Вайымһыҙ балалар иһә киреһенсә, уйындарына мауығып шау-шоуға бөтөнләй иғтибар итмәй. Ә уйынсыҡтың һәр төрө бында интерактив ҡушымтаһы менән.Мәктәпкәсә белем биреү йортон Аҡмулла университеты бер яҡтан балалар, икенсенән педагогтар өсөн үҫеш үҙәге булараҡ таныта. Өҫтәмә белем биреү учреждениеһы ла, балалар баҡсаһы ла бурыстарын үтәй. Өҫтәмә белем биреү бүлегенән тыш күргәҙмәлә мәғариф тармағын технологик яҡтан йыһазландырған компаниялар ҙа ҡатнаша. Стәрлетамаҡ һөт кухняһы быйыл июль айында ғына асылыуына ҡарамаҫтан республиканың көньяҡ төбәгендәге ҡала балаларын саф сифатлы һөт ризыҡтары менән тәьмин итә.\nБалалар диетик туҡланыу үҙәге лә мәктәп ашханалары эшен артабан камиллаштырыу менән мәшғүл. Мәғариф салонының мультиформатлы майҙанында өҫтөн милли проекттарҙы бойомға ашырыуҙың төрлө йүнәлештәре өлгөләре бар. Белем биреү өлкәһен цифралаштырыуға иһә айырым иғтибар. Мәғариф салоны майҙанында теләгән һәр кем башҡорт телен өйрәнеү проектына ҡушыла ала. Интерактив башҡорт теле был мәртәбәле сарала быйыл беренсе тапҡыр күрһәтелә.Уҡытыусылар бында яңы әсбаптар, сайттар, ҡушымталар кеүек дәрес өсөн кәрәкле мәғлүмәттәр алһа, уҡыусылар халыҡ ижады өлгөләренә мауыҡтырғыс сәйәхәт аша телде камиллаштырыу мөмкинлеген файҙалана.Эксперт, спикер һәм модераторҙар – Рәсәйҙең федераль һәм төбәк алдынғы уҡыу йорттары профессорҙары – үҙҙәренең автор методикаларын тәҡдим итә, психолог, социолог, сәйәсмән һәм эшҡыуарҙар тәжрибә уртаҡлаша. Сараны ойоштороусылар белем биреү өлкәһендә тығыҙ хеҙмәттәшлеккә иҫәп тота. Халыҡ-ара мәғариф салоны 9 ноябргә тиклем дауам итә. Унда ҡатнашыусылар башҡаланың яңы полилингваль гимназиялары, тармаҡта уңышлы бойомға ашырылған айырым үҙенсәлекле модулдәр менән таныша. Сара барышында үҙ-ара файҙалы килешеүҙәр төҙөү көтөлә.


Бушлай Секс - һәм уйындар өсөн android ios айланмалар мобиль булыуы менән бергә барлыҡҡа порноигра\nКем белә, уйындарға донъяның барлыҡ платформаларында уйынсылар йыйылған, донъя уйындары өлкәндәр өсөн булған? Түләүһеҙ был секс - мобиль ҡоролмалар өсөн уйын беҙҙең порноигры булды, унда уйнарға мөмкин теләсә ҡайһы мобиль айланмалар, уны һеҙ булырға мөмкин, әммә шулай уҡ компьютер һәм бөтә. Был, сөнки, был HTML5 уйындарҙы ойоштороу менән файҙалана, ә һеҙҙең браузер потрясающий яңы технологик процесс булдырыу мөмкинлектәрен киңәйтеү кәрәклеген туранан-тура һәм башҡа загрузки башҡа уйын. Протестировать ғәмәлдә беҙ һәр уйыбыҙ, тәҡдим ителгән был сайтта, тип улар барыһы ла ысынбарлыҡҡа тап килә. Һәм беҙҙә күп уйын булды, беҙ уларҙы тәҡдим итә ала., Уйын өсөн бөтә уйынсыларға беҙҙең булды, ул бында килмәйәсәк. - Булмауға ҡарамаҫтан, һеҙҙең менән, һеҙ кончать табырға мәжбүр итә, сезне иң яҡшы ысулы. Был, сөнки беҙҙең был коллекцияһын йыйып, исемлектә иң таралған категория порно кәрәк, улар интернет кешегә оҡшаған, шулай уҡ башҡа уйындар категория өҫтәп, улар башҡа популяр сайты секс-бушлай йәки секс уйындар-тубал.\nКоллекция беҙҙең сайт-был бер порноигр китапханаһы беренсе, иҫке алмаштыра ала секс ғәмәлдә ул-төрөп, улар һеҙгә үҙенең интим оргазм өсөн ҡулланыла. Порно интерактив беҙҙән күпкә артыҡ булмаҫ, мөмкин бында беҙ тәҡдим иткән, һәм ул беҙҙә бушлай тәҡдим итә, сайттың исем күренә. Был ғына түгел, шулай уҡ бушлай ашатыу һәм порноигра әммә бер ниндәй ҙә шарттар. Ысынлап та беҙ бер нисә алыуҙары сайтында иғлан ителгән, әммә күбеһенсә беҙ тағы бәйләнсек булыуына ҡарамаҫтан, ғәҙәттәгегә ҡарағанда порнофильм. Беҙ тәҡдим итә, барлыҡ уйындар һәм башҡа ниндәй ҙә шарттар. Церебраль йәки һеҙ нимә кәрәк түгел-шул ырыуҙың., Беҙ был ябай ғына беләләр, йәки 18 йыл күберәк һеҙҙең, һеҙ бөтәсәкһегеҙ һәм был уйын булды.\nУйын Бик Күп Порно, Ул Һине Мәжбүр Кончать\nҠасан етә эш уйынын сексуаль коллекцияһынан, тәҡдим ителгән был сайтта булған беҙ, моғайын, бер әйтергә мөмкин. Һеҙ, мотлаҡ табырға кәрәк, тип мәжбүр итә, сезне беҙҙең сайтта кончать. Был ғына түгел, әммә һеҙ шулай уҡ һын асыу өсөн үҙен яңы, һеҙ уларға оҡшамауы мөмкин.\nБында беҙ төрлө уйындар алырға була, уларҙың һәр береһе өсөн иң яҡшы фантазияһы билдәле. Әгәр һеҙҙең фантазия ашыу түшәктә, йәғни билдәле бер төрө булған билдәле ҡатын-ҡыҙ трахнуть ябай ысул һеҙ теләп, беҙҙе бар секс-һеҙҙең өсөн симулятор. Был секс-симулятор настроить һеҙҙең үҙенең цыпочки алмай. Трахнуть һеҙ йәш үҫмер, милф, йәки хатта ысын мөхәббәттең үҙ красотки азия, сөнки шул тиклем алға меню көйләй, һәр персонаждың уйындарын тергеҙеү мөмкинлеген бирә., Беҙ тәҡдим итә, шул уҡ ваҡытта уйын-парта, унда һеҙ красотки трахать яҡ из мультфильмдар, сериал, һәм аниме фильмдар йәки хатта.\nӘгәр телисез икән ни ҙур булмаған тарихы менән, йәғни секс-һеҙ беҙҙең сайттан тулыһынса rpg уйын өсөн. Уйын наслаждайся барыһы да һеҙ был фантастик симулятор, теләһә нимә, хатта ролле уйындар инцест һәм мажаралы һәм көсләү менән порно менән подружки токарчукты тиклем була. Дикий секс тыш, унда уйнай икән, һеҙ шулай уҡ алырға бөтә интерактивты, ул бысраҡ алдынан хәрәкәт, һәм барлыҡ эҙемтәләр хатта, һеҙ һы менән бәйле.\nБашҡа сайтында беҙҙә күп уйын булды, һәм үҙем өсөн уларҙың барыһы ла һеҙгә тәҡдим асып, беҙҙе иркен китапхана ҡарай.\nБыл Бушлай, Хәүефһеҙ Һәм Ғәҙел Уйын\nБушлай Платформа секс-мобиль ҡоролмалар өсөн уйындар, һис шикһеҙ, наслаждайся үҙе иң хәүефһеҙ ысулы береһе булып тора порно-хыял интерактив ысулдар күпкә артыҡ. Был, сөнки беҙ һеҙ наслаждаться уйындар тәҡдим мөмкинлек һәм аноним рәүештә, йәғни тыш, шәхси мәғлүмәттәр һора йәки һорама һеҙгә бер ниндәй ҙә беҙ церебраль түгел түгел, шулай уҡ беҙҙең шифрланған була веб-сайттар, улар һеҙ бер кем белә алмаясаҡ, хатта был IP-адресының. Шулай уҡ хәүефһеҙлек кимәлен һәм функцияһында ҡулланыла һәм беҙҙең анонимность берләшмәһе сайтында. Форум аша беҙҙең менән бәйләнеш бүлеге комментарийҙар аша башҡа уйынсылары һәм һеҙгә, һәм бер кем дә белмәй инем, һеҙҙең кеүек кешеләр.


Бер йотом һыуға дусар булып йәшәргә яҙмаһын » "Йәшлек" гәзите\nГазета "Йәшлек" » Рубрикалар » Бер йотом һыуға дусар булып йәшәргә яҙмаһын\nйәки Эскән һыуыңа төкөрмә, тип дөрөҫ әйткән халыҡ\nБеләһегеҙме икән, йыл һайын 22 мартта Бөтә донъя һыу көнө билдәләнә? БМО тарафынан иғлан ителгән был датаның маҡсаттары ябай һәм аңлайышлы – барыһы ла һыуҙы һаҡлауға йүнәлтелә.\nЕрҙә һыу булмаһа, тереклек тә булмаҫ ине. Юҡҡамы ни кеше үҙе уртаса 60 процентҡа һыуҙан тора. Зәңгәр планета тибеҙ бит ерҙе, тимәк, беҙҙә һыу проблемаһы булырға тейеш түгел, тиер бер ҡатлылар йә балалар. Тап шулай, тейеш түгел. Тик эсәр һыу ғына бөгөн глобаль проблемаға әүерелде. Һыу, һыу, тағы ла һыу… Үҙе еҫһеҙ, үҙе төҫһөҙ, үҙенең айырылып торған тәме лә юҡ. Ә шул тиклем кәрәк һәм ҡиммәтле.\nКиләһе 20 – 30 йылда донъяның эсәр һыу запасы ике-өс тапҡырға кәмеүе ихтимал. Бөтә ышаныс һәм өмөт боҙлоҡтарға ҡалырмы икән? Тап унда бит төп запас. Шулай ҙа кешегә бөтә сөсө һыуҙың бер проценты еңел генә ҡулланырлыҡ урында, йәғни таҙа йылға-шишмәләр. Тәү ҡарамаҡҡа бик әҙ күренһә лә, ана шул бер процент, әгәр планетала тигеҙ бүленһә, етә, имеш. Әммә тигеҙлек юҡ. Бөгөн Төньяҡ Азия, Урта Көнсығыш, Африканың ҙур өлөшө, Мексиканың төньяҡ-көнсығышы, Американың көнбайыш штаттары, Аргентина, Чили, Австралияның бөтә тиерлек биләмәһендә эсәр һыуҙы иркен тотоноу мөмкинлеге юҡ. Һан менән әйткәндә, донъяның 80 илендә эсәр һыу етмәй. Ҡытайҙа ғына ла 300 ҡалала һыу – дефицит.\nБеҙҙең “дуҫыбыҙ” АҠШ-та һыуҙы дөрөҫ тотонмау тенденцияһы бар. Унда ер аҫты һыуҙарын шул тиклем күп һурҙыралар, хатта һыу сығанаҡтары тәбиғи рәүештә тергеҙелеп тә өлгөрмәй. Ресурстарҙы шундай темпта ҡулланыу арҡаһында илдә 20 йылдан күп райондарҙың продуктлылығы кәмейәсәк. Әле үк күлдәрҙең 37 проценты бысраҡ, һыу инеүгә лә яраҡлы түгел. Америкала бер кеше Европа кешеһенә ҡарағанда сөсө һыуҙы дүрт тапҡырға күберәк ҡуллана.\nӘлеге проблемалы төбәктәр исемлегендә Рәсәйҙе тапмаһағыҙ ҙа, был, беҙҙә бөтәһе лә яҡшы, тип еңел һуларға тигән һүҙ түгел. Һыуҙы әрәм-шәрәм итергә ярамағанлығын үҫеп килгән быуынға ныҡ ҡына һеңдерергә кәрәк. Йәйҙәрен йылға-күлдәрҙә кәйеф-сафа ҡорорға яратыусыларҙы ла иҫкәртеү зарур. Йылға ни тиклем бысранһа, таҙа һыу проблемаһы шул тиклем иртәрәк ҡалҡып сығасаҡ.\nҒалимдар бер ҙә күңелде тынысландырырлыҡ фараздар әйтмәй. Әле планета халҡының 40 процентына эсәр һыу тулы кимәлдә етмәгәнен белдереүҙән тыш, 2025 йылға 5,5 миллиард кешенең һыуһыҙ йонсоясағын күҙаллап та ҡурҡыталар. Сүллек тирәһенә Антарктика айсбергтарын һөйрәтеп килтерһендәрме ни? Һәм быға бер ҙә аптырайһы түгел. Булыр-булыр, тип һис шикләнеүһеҙ ышаныр кеше. Һыу өсөн һуғыштар ҙа сыҡмаҫ тимә!\nбысратыусы – кеше\nҺыуҙы ауыл хужалығы тармағы киң ҡуллана. Ҡулланып ҡына ҡалмай, әлбиттә. Ер аҫты һыуҙарын тикшереү шуны күрһәткән: өҫтәрәк ятҡан сығанаҡтарҙа фосфор, пестицидтар күләме торған һайын нығыраҡ арта икән.\nАтмосфера өсөн иң ныҡ ағыулыһы – сәнәғәт һәм химия производствоһы ҡалдыҡтары. Бында урман менән баҫыуҙар иң тәү сиратта зыян күрә. Кеше иһә, тәбиғәткә ҙур юғалтыу килтермәйем тиһә, энергияның ҡаҙылма сығанаҡтарын ҡулланыуҙы кәметергә тейеш. Әммә был кешелек өсөн файҙалы түгел. Ер шарында беҙ йәшәйбеҙ икән, уның үҙебеҙгә файҙалы бөтә нәмәләрен ҡулланырға тейешбеҙ, тигән фекер һалынған һәр кемдең башына. Шуға ла баяғы еҫһеҙ, төҫһөҙ, айырым тәме лә булмаған һыуҙы иркен файҙаланыу ҙа үҙ иркебеҙҙә. Тейешле бер ваҡытҡа тиклем. Йәғни һыу проблемаһына килеп терәлгәнсе.\nОшо бер нисә йылда ғына ауылығыҙ янында нисә шишмә ҡороп юҡҡа сыҡты? Йылғағыҙ күҙгә күренеп һайыҡтымы? Шулайҙыр шул. Хатта сәбәптәрен дә әйтеп бирә алаһығыҙ. Шишмәгә һыуға йөрөмәй башланыҡ, кәрәге ҡалманы, сөнки урамда, ихаталарҙа колонкалар ҡуйылды, йылғаларҙы, ярҙар буйҙарын таҙартыусы юҡ – йәштәр ауылда әҙ, булғандарына ла кемдер ҡушырға тейеш, ә өлкәндәрҙең өмәгә сығырға теләктәре булһа ла, хәле етеңкерәмәй һ.б.\nБөгөнгө фәндә “һыу көрсөгө”, “һыу стресы” тигән төшөнсәләр барлыҡҡа килеүе лә күп нәмә тураһында һөйләйҙер. Аңлашылалыр – көрсөк тә, стресс та бигүк яҡшы нәмәләр түгел.\nБелгестәр һанап сығарыуынса, кеше иң кәрәгенә генә көнөнә 15 литр һыу ҡуллана. Самалап. Ә үҫешкән илдәрҙә был күрһәткес – 100 литр. Эйе, цивилизациялы илдә шулай булырға тейеш. Бай илдәрҙәге ҡалаларҙа иһә көнөнә бер кешегә 500 литр ҡулланыу хас. Бына кем исрафлай ул һыуҙы!\nЫсынлап та, бер кешегә иҫәпләгәндә, ҡалалар ауылдарға ҡарағанда таҙа һыуҙы 10 тапҡырға күберәк ҡуллана.\nӘйткәндәй, баш ҡалабыҙ Мәскәүҙә бер кешегә тәүлегенә уртаса 700 литр һыу тура килә. Хатта таҙартылған осраҡта ла крандан аҡҡан һыу составында ашламалар, химия ағыуы булыуы мөмкин. Өҫтәүенә, һыуҙың 20 проценты ҡулланылмайынса ағып китә. Иҫәпләү ҡорамалы (счетчик) торған осраҡта ғына кеше әҙерәк саманы белә. Статистика мәғлүмәттәренә ышанһаң, Мәскәүҙә илдең башҡа ҡалаларына ҡарағанда тын юлдары, аллергия, йөрәк-ҡан тамырҙары, бауыр, үт ҡыуығы сирҙәре күберәк теркәлә икән. Ябай һыу арҡаһында.\nМоллюскыларҙамы бөтә өмөт?\nБыл йән эйәләре һыуҙы таҙарта. Беҙҙең киңлектәрҙә йәшәүсе сөсө һыу моллюскылары перловица менән беззубка ғына тәүлегенә 20 – 30 литр һыуҙы таҙартырға һәләтле. Улар менән тәжрибә лә үткәреп ҡарағандар. Баҡһаң, теләһә ниндәй фильтрың да ары торһон, имеш! Беҙ бысраҡ тип һанаған нәмәләр моллюск өсөн аҙыҡ булып тора. Шулай булғас, әйҙә, үрсетәйек, тиер ҡайһы берәүҙәр. Юҡ шул, моллюскылар башҡа нәмәгә лә бик кәрәк. Мәҫәлән, төймә эшләргә. Нимә мөһимерәк: төймәме, һыумы? Төймәһеҙ кейем кейеп йөрөү уңайлымы, әллә бысраҡ һыу ҡулланыумы?\nДиңгеҙҙә лә бәғзе моллюскылар хатта нефть продукттарын таҙарта ала. Аҡыллы илдәр бөгөндән шуларҙы үҙ файҙаһына ҡулланырға ниәтләй.\n«Эко-Жилком» компанияһының генераль директоры:\n– Кеше организмында һыу күләменең күплегенә бәйләп ҡарағанда ла һыу темаһы йәшәү менән үлем кеүек етди. Сифатһыҙ һыу эсәбеҙ икән, тимәк, “теге донъя”ға ла тиҙерәк китәсәкбеҙ. Таҙа һыуҙы ҡайҙан алырға? Был – донъя илдәрен борсоған катастрофик һорау. Берләшкән Милләттәр Ойошмаһы белгестәре докладына ярашлы, бысраҡ һыу арҡаһында вафат булған кешеләр һаны бөтә һуғыштарҙа һәләк булыусыларҙыҡынан әллә ни кәм түгел.\nЙыл һайын сифатһыҙ һыуға бәйле килеп сыҡҡан сирҙәр арҡаһында биш йәшкә тиклем 1,8 миллион самаһы бала үлә. Статистикаға ышанһаң, һәр 20 секунд һайын сабый ғүмере өҙөлә. Бына шундай күрһәткестәр.\nБеҙҙең әүҙем авторыбыҙ, иҡтисадсы һәм кроссвордсы Илдар Ғәбитов һыу темаһына ла етди иғтибар бирә. Түбәндә – уның берәм-бөртөкләп йыйған һыуға бәйле һүҙҙәр-аңлатмалары. Моғайын, күптәрегеҙгә был һүҙлек бик ярап ҡалыр.\nӨйрөлмәк – һыуҙың бер урында өйрөлөп аҡҡан ере.\nӘлтә – күлдең ҡыш көнө лә туңмай ятҡан урыны.\nШаршы – йылғаның шәп аҡҡан ере; шаран.\nШарлауыҡ – 1. Текә ҡаянан, һикәлтәнән киҫә ағып төшкән һыу. 2. Йылғаның шәп аҡҡан урыны.\nШишмә – ер аҫтынан урғылып сығып ятҡан һыу; инеш.\nШәре – боҙ өҫтөнә сыҡҡан һыу.\nҺеүән – йылғаның ағын урыны.\nӘнһар – йылға, һыу.\nШыя – 1. Һыу өҫтөндәге туңып бөтмәгән ҡар ҡатыш боҙ. 2. Ҡар аҫтына төшкән һыу.\nАҡ яуын – йылы йәйге көндә күк күкрәмәйенсә, томан кеүек булып оҙаҡ яуған ваҡ күҙле ямғыр.\nБыҫҡаҡ (баҫма) ямғыр – һибәләп кенә оҙаҡ яуған ваҡ күҙле ямғыр.\nЛәйсән ямғыр – яҙғы тәүге ямғыр.\nСыйҙым – көҙгө һыу өҫтөндә туңа башлаған ҡар ҡатыш боҙ; шыя.\nСығанаҡ – ер аҫтынан тәбиғи рәүештә һыу сығып ятҡан урын.\nБолаҡ – бәләкәй йылға.\nСол – бәләкәй йылға.\nКүҙләүек – бәләкәй генә шишмә.\nКүләң – йылғаның ҡамалып ҡалған ҡолағы.\nМонтар – аҡмай ятҡан һыуҙа барлыҡҡа килгән бысраҡ.\nТойоҡ – йылғаның яй ғына ағып, төбө тәрән батҡаҡ булып кисеү бирмәй ятҡан ере.\nКәүсәр – ожмахтағы һыуы татлы күл.\nЗәмзәм – Мәккәлә Ҡәғбә янындағы һыуы изге, шифалы ҡоҙоҡ.\nҠойо – шишмә.\nҠоҙоҡ – һыу алыу өсөн ҡаҙып, бура төшөрөп эшләнгән соҡор.\nМәке – боҙға уйылған тишек.\nЙәш ҡар – яңы яуған ҡар.\nКүбәләк (ябалаҡ) ҡар – эре күҙле йомшаҡ ҡар.\nАла ҡар – ҡар иреп, урыны-урыны менән ер асыла башлаған яҙғы мәл.\nАҙау ҡар – оҙаҡ ятҡан ҡар.\nҠар күҙе тишелеү – тамсы тамып, ҡар ирей башлау.\nҠаңтар – көҙгө ҡырпаҡ ҡар миҙгеле.\nИҙел – ағып ятҡан ҙур һыу; йылға.\nДаръя – сиге күренмәгән ҙур һыу; бик ҙур йылға.\nКисеү – һыуҙың кисеп аша сығып йөрөй торған һай урыны.\nКерәкә – үлән, мүк баҫҡан күл.\nКүл яғаһы – күл башындағы яр буйы.\nҠултыҡ – һыуҙың ҡоро ергә инеп торған өлөшө.\nҠумырыҡ – яр йәки тамыр-томор төбөнә өңөлөп ингән һыу аҫты ҡыуышлығы.\nҠумшырыҡ – яр төбөндәге тәрән һыу аҫты соҡоро.\nҠара һыу – боҙ киткәндән һуң ташып аҡҡан көслө һыу.\nҠаран – 1. Туңмай ағып ята торған шишмә йәки бәләкәй йылға. 2. Һыуҙың туңмай ятҡан ере.\nҠаты һыу – татырлы һыу.\nТуфан һыуы – әҙәмдәрҙең гонаһы өсөн ер йөҙөн баҫҡан ташҡын һыу; көслө ташҡын.\nҺары һыу – яҙ көнө ирей башлаған мәл.\nҺыуһаҡ – һыу йыйып һаҡлау өсөн быуылған урын; быуа.\nҺыулау – һыу буйының көтөү төшөп ята торған урыны.\nБәҫ – сасҡау һыуыҡта ағасҡа йәки башҡа нәмәгә өрпәк кенә булып ҡуна торған ҡырау.\nБыуаҡ – тәҙрәгә һәм башҡа нәмәгә ҡунған дым, бөрсөк-бөрсөк тир; быу.\nБыу – 1. Дымлы нәмәнән земберләп күтәрелгән шыйыҡ томан. 2. Ҡайнар һыуҙан күтәрелгән аҡ томан. 3. Йылы һауа менән һыуыҡ һауа аралашҡанда хасил булған ҡуйы аҡ томан.\nБоғаҙ – ике күл йәки диңгеҙҙе бер-береһенә тоташтырып торған тар һыу.\nБоҙлауыҡ – бөрсөк-бөрсөк боҙ булып яуған яуын.\nГөрөн – ямғыр яуғандан һуң йылға булып аҡҡан һыу.\nГөрләүек – яҙын ҡар иреүҙән йәки көслө ямғырҙан барлыҡҡа килеп, гөрләп аҡҡан һыу.\nЙәншишмә – әкиәттәге тереклек шишмәһе.\nРашҡы – ямғыр ҡатыш яуған боҙло епшек ҡар.\nБөҙөр – һыу өҫтөндәге ваҡ тулҡын.\nЙәйет – йәйелеп ятҡан яҙғы ташҡын һыу.\nЙырғанаҡ – һыу йырған тәрән соҡор.\nЙырын – һыу йырған соҡор.\nЙылыу – һыуҙың ҡыш көнө туңмай ятҡан урыны; ҡаран.\nКүләүек – 1. Бәләкәй күл. 2. Соҡорҙа йыйылып ятҡан һыу.\nСығыу ваҡыты 21-03-2014, 04:56 | Ҡаранылар: 1253\nКем Ер шарын кимерә?\nЯмғырҙың да була төрлөһө\nИзге шишмәнең һыуы сихәт бирә\nЭскән һыуға төкөрмәйек!


«Киске Өфө» гәзитенең сайты - ЕЙӘНСӘРҘӘРҘЕҢ ШАТЛЫҒЫ ӨЛӘСӘЙ СЕЛТӘРЕ - 2020 - Мәҡәләләр\nЕЙӘНСӘРҘӘРҘЕҢ ШАТЛЫҒЫ ӨЛӘСӘЙ СЕЛТӘРЕ\nБашҡортостандың Әбйәлил районында иҫке өйҙө һүткәндә башҡорт ҡатын-ҡыҙҙарының боронғо биҙәүесе табылған. Яңауыл ауылынан Мәҙинә Яҡупова һөйләүенсә, туғандары һаҡалды Асҡар ауылында элек өләсәләре Мәфтуха (ире буйынса Сөләймәнова) йәшәгән ташландыҡ йортта тапҡан.\n"Өләсәйебеҙ 1906 йәки 1910 йылда тыуған. Ул беҙгә йыш ҡына бәләкәй сағында апаһы менән бергә кулактарҙы ситкә һөргән осорҙа өйҙөң мөйөшөнә ҡиммәтле биҙәүес йәшереп ҡалдырыуҙары тураһында һөйләй торғайны", - ти ханым. Уның билдәләүенсә, ошо ауыр йылдарҙа ҡиммәтле ғаилә ҡомартҡыһын һаҡлап ҡалыу өсөн ҡыҙҙар әсәләре теккән селтәрҙе сепрәккә төрөп, өйҙөң бүрәнәһе араһына ҡыҫтырып ҡуйған. Шунан һуң ғаилә икенсе ауылға күсеп киткән, уларҙың йортонда башҡа кешеләр йәшәгән, һуңынан өйҙә янғын сыҡҡан, ә һуңғы йылдарҙа ул бөтөнләй ташландыҡҡа әүерелгән. Ошо йылдар буйына улар йәшерелгән биҙәүес тураһында онотмаған, ләкин береһе лә әсәләренең селтәрен эҙләп ҡарарға ҡыймаған. Мөмкинлек килеп сыҡмаған. Өләсәләре Мәфтуха 1986 йылда 83 йәшендә донъя ҡуйған. Бына күп йылдар үткәс, ҡомартҡы табылған. Шуныһы ғәжәп: ул бөтөн көйө һаҡланған. "Шулай ҙа селтәрҙең нигеҙе серегән, муйынсаҡтары, мәрйендәре һәм тәңкәләре ҡойолоп тора, ләкин ошондай ҡиммәтле мираҫтың табылыуы бик мөһим", ти Мәҙинә. Һаҡал XIX быуат аҙағындараҡ тегелгән тип фаразлана, әммә унда боронғораҡ - 1794 йылғы тәңкәләр ҙә бар.\n- Ошо боронғо һаҡалды беренсе тапҡыр ҡулыма алғас, хәйер, уны тотоп та булмай, бөтә нәмәһе ҡойолоп тора ине, был минең өсөн мөғжизә кеүек булды. Мин ниндәйҙер энергетика тойҙом. Боронғо әйберҙәр иҫ киткес матур бит ул. Күп ғаиләләрҙә боронғо селтәрҙәр, сулпылар һәм биҙәүестәр һаҡлана, уларҙы юғалтмаҫҡа, мәҙәниәтебеҙ өсөн һаҡларға кәрәк, сөнки улар - ата-бабаларыбыҙ аманаты, - тип һөйләй Мәҙинә Яҡупова.\nӘйткәндәй, элек башҡорт ҡыҙҙары был биҙәүесте ғаиләлә булған ҡиммәтле әйберҙәр - көмөш тәңкәләр, сулпылар, мәрйендәр, сәйләндәр, ҡабырсаҡтар менән семәрләп теккән. Селтәр төрлө райондарҙа төрлөсә - һаҡал, яға, муйынса тип йөрөтөлгән. Уға ҡарап, башҡорттарҙың йәшәгән төбәге, социаль хәле билдәләнгән. Ҡайһы бер биҙәүестәр бер ат йәки һыйыр хаҡына торошло булған.\nЯҙылған: 13.01.20 | Ҡаралған: 536


Кейәү эҙләйем. Бөтә донъя ҡатын-ҡыҙ менән ир-егет саҡырылған, бразилия - Видеочивать Бразилия - Bate-Papo!\nЯңғыҙ ҡалған ҡатын-ҡыҙҙар ир-атты саҡырғандар. Ноиво кәләш бразилия-ду-Кордейра, көньяҡ-көнсығыш илдәре. Егеттең ҡаҙаныштары буйынса -композицияның йәшкә башҡа ҡала, шул уҡ төҙөлөүенә, ул никахта тормаған, ире ял көндәрендә генә буйынса белешергә. Был яҡынса вәкилдәре менән бәйләнештә. кейәүе утыҙ биш йәшкә тиклем гүзәл заттар. конкурс тураһында иғлан егерме йылда бөтә донъя буйынса. Ғәҙәти булмаған ауыл барлыҡҡа килгән көньяҡ-көнсығыш Бразилия быуатта уҡ. Лим Мария Сеньоринья де нигеҙ һала, улары ғаиләһенә хыянат итеү иренән булыуын шик булғаны өсөн ҡыуылған. Улар ауылға нигеҙ һалыусы ҡатын-ҡыҙҙар, ир-аттар һәм ҡыҙ яғынан патриархаль йәмғиәттә йәшәй алыр ине унда дикт. Мария һөҙөмтәлә, ул бишенсе, шулай уҡ тубыҡҡа тиклем барлыҡ вариҫтарына, сиркәүҙән ҡыуылырға. Ҡала ҡатын-ҡыҙ булараҡ, атай Ноива-ду-шунда формалаша һәм Бразилия тапҡыр Кордейра яйлап тормошо үҙенсәлекле, ул яшьләре факт буйынса ғибәрәт. Фермер хужалығы үҙенең шөғөлләнергә, идара һәм ҡатыны ҡалды. Шуға күрә холостяк, кыуаныстар попытать бәхет шунда йыйылған, был иҫәпкә тора. Шунда ул тура свыкаться ҡағиҙәләре менән йәшәй. Инжил сиркәүҙәрендә священник була.\nҡатын үҙен алырға иҫәптән урындағы төҙөлөүгә анисио перерва.\nСиркәү ҡағиҙәһе ҡәтғи ҡуйылды һәм ул шунда ҡалырға тырыша. Атап әйткәндә, улар тыйыла стричь ҡатын-ҡыҙ сәсе, музыка тыңлай, хатта, алкоголь ҡулланыу, шулай уҡ контрацептив теләһә ниндәй төрөн ҡулланған. Перерва вафат булғандан һуң, ҡатын-ҡыҙҙар Ноиво-ду-Кордейра хәлдә, уларҙы бер ҡасан да ир-егеттәрҙең мөмкинлектәре күберәк уны машинистка турап, уның кеүек йәшәгеҙ, тип яҙа. Бразилияның ҡалалары төҙөлөүгә Ноиво-ду-Кордейра үҙе хужалыҡ алып барыу, балалар тәрбиәләү, фермерство һәм башҡа төр эшмәкәрлек менән шөғөлләнә. Был ваҡытта улар менән кейәү конкурс иғлан итә белеү, уларҙы социаль селтәр аша тарала төҙөлөүенә, уларҙы иҫкәртеү, барлыҡ ҡағиҙәләр буйынса йәшәй саҡыртып алырға тура килде йыйыныуын белдерә.\nГрубая кандидат булырға тейеш, ул ҡатын-ҡыҙ түгел һәм бындай никах балалар коммуна.\nэшмәкәрлегенә ҡыҫылырға тейеш түгел, дәғүәләре бар.\nФилин Купидон инә ч филиппин беҙҙең ч филиппины\nҡыҙы менән бушлай таныша видео чат был танышыу. чатта теркәү бушлай булғас рулетка видеочивать бушлай рулетка ҡатын-ҡыҙ белергә ҡыҙ менән танышып бушлай онлайн видео чат танышырға теләп иғлан рулетка менән ҡыҙ ч онлайн егет менән видеочивать телефон номерҙары менән танышты